Τέως ακατέργαστος εγωιστής-ναρκισσευόμενος άθεος. Νύν αγωνιζόμενος Χριστιανός Ορθόδοξος: Επιλεγμένα κηρύγματα του Αββά Ιουστίνου Πόποβιτς\nΑπό τον ιστότοπο της Ιεράς Μονής Παντοκράτορος Μελισσοχωρίου\n*Το χειρότερο πράγμα για τούς ανθρώπους είναι ό θάνατος: το να γίνω λάσπη, να μεταβληθώ σε σκουλήκια, σε πηλό! Αξίζει τάχα να είναι κανείς άνθρωπος; Γιατί να σε αγαπήσω, Θεέ μου, αφού αύριο θα μεταβληθώ σε σκουλήκια και πηλό; Να, όμως, πού ό Κύριος Ιησούς Χριστός σε σώζει από τον θάνατο διά της Αναστάσεως Του, εξασφαλίζει την αιώνιο ζωή για την ψυχή σου και το σώμα, όταν εκείνο θα αναστηθεί λαμπερό και θα ενωθεί με την ψυχή.\nΘα ρωτήσει κάποιος: και ή αγάπη των γονέων προς τα τέκνα; Και ή αγάπη του συζύγου προς την σύζυγο; Και ή αγάπη του ανθρώπου προς την πατρίδα; Δεν είναι και αυτά αγάπη; Τα ονομάζουμε βέβαια όλα αυτά αγάπη άλλα είναι άραγε έτσι; Όλα αυτά δεν έχουν ίχνος αγάπης εάν δεν είναι ο Χριστός η δύναμη εκείνη μέσα από την οποία αγαπάμε. Αν ό πατέρας δεν αγαπά τα τέκνα του με την αγάπη του Χριστού, αν δεν τα παιδαγωγεί στο αγαθό, αν δεν τα οδηγεί στον ίσιο δρόμο, αν δεν τα διδάσκει να σωθούν από την αμαρτία, παρά μονάχα τα χαϊδεύει και τα κολακεύει, τότε τα μισεί και τα φονεύει. Αν πάλι, ό σύζυγος αγαπά την σύζυγο μονάχα σαρκικά, γίνεται ό φονιάς της. Έτσι συμβαίνει με κάθε γήινη, σαρκική αγάπη.\n*Ή Δικαιοσύνη και ή Αλήθεια του Θεού ενοχλούν τούς άνομους, ενοχλούν αυτούς πού είναι ανήμποροι από τις αμαρτίες, ενοχλούν όλους όσοι είναι μεθυσμένοι από τα διάφορα πάθη. Μήπως και σήμερα δεν κραυγάζουν οι Χριστομάχοι: σταύρωσον, σταύρωσον αυτόν! Μήπως και σήμερα δεν ζητούν την κεφαλή του Ιησού από την Ναζαρέτ;\n*Ω ναι, όταν οι άνθρωποι τρελαθούν από την υπερηφάνεια, όταν αλλοφρονήσουν από την αυταρέσκεια, τότε δεν τούς χρειάζεται ό Θεός, δεν χρειάζονται την Δικαιοσύνη Του αφού ανακηρύσσουν τον εαυτό τους για θεό. Προτείνουν την ελάχιστη και ψεύτικη αλήθεια τους ως την μεγάλη, την σωτήρια αλήθεια. Ανακηρύσσουν ακόμα, την ελάχιστη γήινη, δική τους ανάπηρη δικαιοσύνη ως την μέγιστη δικαιοσύνη: δεν μας χρειάζεται ή Δικαιοσύνη του Χριστού, δεν θέλουμε την Δικαιοσύνη του Θεού.\n*Οι άνθρωποι, με τυφλωμένο τον νου και την ψυχή, δεν βλέπουν μα και δε θέλουν να δουν ότι σε τούτο τον κόσμο ο άνθρωπος -ο γνήσιος άνθρωπος- δεν μπορεί να σταθεί δίχως τον Θεό. Γιατί άραγε αυτό; Μα επειδή ό κόσμος αυτός είναι γεμάτος από Ηρώδες, γεμάτος από Φαρισαίους. Οι Ήρώδες ζητούν την κεφαλή Ιωάννου του Βαπτιστού, ζητούν τις κεφαλές όλων των δικαίων της γης. Και οι Φαρισαίοι, οι ψευδείς Γραμματείς και οι ψευδοσοφοί του κόσμου αυτοί απαιτούν τον θάνατο του Θεανθρώπου Χριστού.\n*Μπροστά στον θάνατο οι άνθρωποι είναι αδύναμοι σαν τα κουνούπια, σαν τα πετραδάκια. Για ποιό πράγμα καυχάσθε ω άνθρωποι; Για τον πλούτο, την επιστήμη, την φιλοσοφία και την κουλτούρα; Όλα αυτά είναι σκύβαλα - συ και εγώ δούλοι του θανάτου! Κάθε άνθρωπος είναι δούλος του φόβου, δούλος του θανάτου. Μπορεί να γίνει άνθρωπος σε αυτό τον κόσμο με χαρά; Όχι δεν μπορεί. Ό άνθρωπος πού θα αντικρίσει σοβαρά τον εαυτό του και με σοβαρότητα θα κοιτάξει τον θάνατο σαν τον έσχατο σταθμό αυτής της ζωής, αυτός ό άνθρωπος δεν έχει χαρά σε αυτό τον κόσμο, δεν υπάρχει γι' αυτόν καμιά απόλαυση εδώ. Όλες οι απολαύσεις είναι ένα ψέμα, εάν ό θάνατος αποτελεί για μένα και για σένα τον τελευταίο σταθμό αυτού του κόσμου.\n*Ποιος εισήγαγε τον θάνατο σε αυτό τον κόσμο; Ποιος άλλος από την αμαρτία; στον άνθρωπο ανήκει δυστυχώς, αυτός ό γεμάτος ντροπή ρόλος αυτής της ζωής, της εισαγωγής δηλ. της αμαρτίας και του θανάτου και του διαβόλου σε αυτό τον κόσμο. Δεν το έπραξαν αυτό μήτε οι τίγρεις μήτε οι αλεπούδες, το έπραξε ό άνθρωπος. Γι' αυτό και ό άνθρωπος είναι πλάσμα ντροπιασμένο μπροστά σε όλα τα ζώα και όλα τα φυτά και όλα τα πετούμενα. Πρέπει να ντρέπεται ό άνθρωπος και να εκλιπαρεί για συγνώμη από το κάθε πουλί για το ότι αυτός είναι πού έφερε τον θάνατο στον κόσμο αυτό, έφερε τον θάνατο και στα πουλιά και στα ζώα και στα φυτά. Τα πάντα φθείρονται και αποθνήσκουν. Μέχρι πότε όμως; Μέχρι την ανάσταση των νεκρών, όταν ό Κύριος θα κρίνει τον κόσμο και, στη θέση της παλαιάς γης, θα δώση καινή γη, όταν όλα θα γίνουν αθάνατα επάνω της. Αυτό είναι κάτι πού εμείς δεν μπορούμε μα ούτε και ξέρουμε να το συλλάβουμε, αλλά αυτό είναι ή καλή είδηση του Κυρίου και Χριστού μας.\n*Ποιό το όφελος από το ότι ή Ευρώπη, ή Αμερική και όλες οι ήπειροι τρέχουν να κατακτήσουν τον κόσμο, το σύμπαν, την Σελήνη, τον Άρη και τ' αστέρια; Τί θα ωφελήσει τον άνθρωπο αν αποκτήσει τον κόσμο όλο και βλάψει την ψυχή του, αν χάσει την ψυχή του; Από ποιόν θέλετε ώ άνθρωποι να κατακτήσετε την Σελήνη; Από ποιόν να πάρετε τα άστρα; Από τον Κύριο ό Οποίος τα έχει σπείρει σαν αλλά άνθη στην ατέλειωτη απεραντοσύνη; Πόσο ελεεινός είναι ό ευρωπαίος άνθρωπος όταν εκστρατεύει κατά του ουρανού σαν να πρόκειται για τον εχθρό του!\n*Κάθε ιερός ναός είναι και ένα κομμάτι του ουρανού επάνω στην γη. Και όταν είσαι μέσα στον ναό, ήδη βρίσκεσαι στον ουρανό. Έτσι, όταν ή γη σε συνθλίβει με την κόλαση της, τρέξε στον ναό, μπες μέσα και να, είσαι μέσα στον παράδεισο. Αν οι άνθρωποι σε ενοχλούν με την κακία τους, να προσφεύγεις στον ναό, να γονατίζεις μπροστά στον Θεό και Εκείνος θα σε προσλάβει κάτω από την γλυκιά και παντοδύναμη προστασία Του. Αν πάλι συμβεί να πέσουν επάνω σου ολόκληρες λεγεώνες δαιμόνων, εσύ τρέξε στον ναό, ανάμεσα στους Αγγέλους, επειδή ό ναός είναι πάντοτε γεμάτος από Αγγέλους και οι Άγγελοι του Θεού θα σε προστατεύσουν από όλα τα δαιμόνια του κόσμου αυτοί και τίποτα δεν μπορούν να σου κάμουν.\n*Μην λησμονείτε αδελφοί: εμείς οι Χριστιανοί είμαστε ισχυροί διά του Θεού. Ποιος μπορεί τότε να είναι ισχυρότερος από εμάς; Κανείς! Κανείς! Κανείς! Κανείς από τούς ανθρώπους μα και από τούς δαίμονες! Μα δίχως το Θεό, τί είμαστε εμείς οι άνθρωποι σε αυτό τον κόσμο; Παιχνίδι της αμαρτίας, παιχνίδι του κακού, παιχνίδι στα χέρια του διαβόλου. Ώ αδελφέ, ώ άνθρωπε, με κάθε αμαρτία με την οποία σε καταβάλλει ό διάβολος γελά μαζί σου. Και όταν σε καταβάλλει σε πολλές αμαρτίες, τότε ορμαθός από πολλά δαιμόνια σιμώνουν γύρω σου από κάθε γωνιά.\n*Όταν ό άνθρωπος δεν είναι με τον Θεό, τότε πάντοτε γίνεται παιχνίδι του διαβόλου και ό διάβολος παίζει μαζί του: την μια του γεμίζει την ψυχή με ακάθαρτους λογισμούς, την άλλη του βομβαρδίζει την καρδιά με κακές επιθυμίες, άλλοτε πάλι πυρώνει την γλώσσα του με βρισιές, και άλλοτε τον παρακινεί σε συκοφαντία, σε καταλαλιά, σε κλοπή, σε ασωτία και σε κάθε άλλη κακή πράξη.\n*Ξέρετε αδελφοί ποιό είναι το ισχυρότερο όπλο του άνθρωπου στην γη, όπλο ακατανίκητο και πάντα νικηφόρο; Είναι ή προσευχή, μάλιστα η προσευχή! Επειδή διά της προσευχής ο άνθρωπος παραδίδει στον Θεό όλη την ψυχή και όλη την καρδιά και όλη την ζωή του και ό Θεός γίνεται υπέρμαχος του και ό προστάτης του. Τί μπορούν τότε να του κάμουν οι άνθρωποι και οι δαίμονες; Τίποτε! Τίποτε! Τίποτε! Γι' αυτό και ό Κύριος μας επιτάσσει στο Ευαγγέλιο Του: «Αδιαλείπτως προσεύχεσθε» (Α' Θεσ. 5, 17).\n*Γιατί τόσο πολύ κακό στον κόσμο στις μέρες μας; Είναι επειδή οι άνθρωποι απέρριψαν το αποτελεσματικότερο όπλο, το νικηφόρο όπλο το όποιο νικά το κάθε κακό με βεβαιότητα και σε όλα τα πεδία των μαχών, νικά την κάθε αμαρτία, τον κάθε δαίμονα και το όπλο αυτό είναι η προσευχή, η προσευχή και η νηστεία. Είναι το αποτελεσματικότερο όπλο επειδή είναι του Θεού, επειδή είναι του Χριστού, είναι το όπλο του μόνου αληθινού Θεού σε όλους τούς κόσμους.\n*Γιατί ή Ευρώπη περιέπεσε στις μέρες μας σε τόσα δεινά, σε τόσα αδιέξοδα; Είναι επειδή απέρριψε τον Χριστό, απέρριψε το ιερό Του Ευαγγέλιο, απέρριψε το ανίκητο όπλο Εκείνου: την προσευχή και την νηστεία. Τα απέρριψε και ζητά να λύσει όλα της τα προβλήματα χωρίς τον Χριστό. Και μάλιστα, όχι μόνο χωρίς τον Χριστό μα και αντίθετα από τον Χριστό. Μα όποιος μάχεται τον Χριστό και Θεό, εκείνος γίνεται σύντροφος των δαιμόνων. Και τί είναι αυτό πού απομένει από αυτό τον άνθρωπο μέσα σε ένα τέτοιο πόλεμο; Πτώμα! Μονάχα πτώμα!\n*Μέχρι πού ό Χριστός δεν φανερώθηκε στον γήινο κόσμο μας με το Ιερό Του Ευαγγέλιο, εμείς οι άνθρωποι δεν γνωρίζαμε μήτε ποιό είναι το καλό μήτε και ποιό το κακό, μήτε τί είναι αλήθεια μήτε και τί είναι ψέμα, ούτε τί είναι δίκαιο μα ούτε και τί είναι άδικο. Και το κυριότερο, δεν γνωρίζαμε ούτε τί σημαίνει καλός άνθρωπος. Μόλις με τον Χριστό τα γνωρίσαμε όλα αυτά: καλό είναι μονάχα αυτό πού προέρχεται από τον Κύριο και Χριστό και οδηγεί στον Κύριο. Το ίδιο και με την αλήθεια και με το δίκαιο. Και ποιος είναι ό καλός άνθρωπος; μόνον ό άνθρωπος του Χριστού είναι καλός, δηλ. με άλλα λόγια, μόνον ό Χριστιανός είναι αληθώς καλός άνθρωπος.\n*Δεν υπάρχει τίποτε δυσκολότερο και πιο υπεύθυνο σε αυτό τον γήινο κόσμο από το καθήκον της χριστιανής μητέρας. Επειδή το κύριο καθήκον της είναι να εξασφαλίσει στα τέκνα της την αθανασία και την αιώνια ζωή. Αν τούς εξασφαλίσει αυτά, έχει εξασφαλίσει για τον εαυτό της τον παράδεισο στους ουρανούς. Αν δεν το κατορθώσει όμως, ή ψυχή της θα κατρακυλήσει στην κόλαση όπου ο αιώνιος κλαυθμός και βρυγμός των οδόντων.\n*Κάθε άνθρωπος είναι ο αιώνιος αδελφός σου, ο αιώνιος συνάδελφος σου. Πρόσεχε λοιπόν πώς του συμπεριφέρεσαι! Πρόσεχε τί σκέφτεσαι περί αυτού! Πρόσεχε τί επιθυμείς γι' αυτόν! Επειδή στην αιωνιότητα μέλλεις να ζήσεις μαζί με εκείνον. Γι' αυτό, ας είναι όλα μέσα μας αθάνατα και αιώνια: ή αγάπη μας προς τον άνθρωπο, το αγαθό μας, ή αλήθεια μας, ή δικαιοσύνη μας. Για να μην ντρεπόμαστε στον άλλο κόσμο μήτε για την αγάπη μας μήτε για το καλό μας μήτε για την αλήθεια μας μήτε και για την δικαιοσύνη μας ενώπιον του Κυρίου.\n*Αν ή σκέψη του ανθρώπου δεν απολήγει στον Θεό, παραμένει λειψή και ατελής. Γι' αυτό και σταδιακά ξηραίνεται, ώσπου στο τέλος μαραίνεται τελείως. Όσα ισχύουν για την ανθρώπινη σκέψη ισχύουν και για το συναίσθημα. Αν δεν γαντζωθεί στο Θεό, τότε και εκείνο εξατμίζεται γοργά, ξεψυχά ώσπου στο τέλος πεθαίνει. Αυτός ό νόμος ισχύει και για ολόκληρο τον άνθρωπο. Αν ή ύπαρξη του δεν καταλήγει στον Θεό, παραμένει λειψή και ατελής. Πεθαίνει σταδιακά μέσα του κάθε τί το μεγάλο και υψηλό και παραμένει ότι ασήμαντο και μηδαμινό.\n*Ή αθανασία του ανθρώπου ξεκινά από την σύλληψή του μέσα στην κοιλία της μητέρας του. Και πότε αρχίζει ό παράδεισος και ή κόλαση του ανθρώπου; Από την ελεύθερη επιλογή για το θεϊκό αγαθό ή για το δαιμονικό κακό, για τον Θεό ή για τον διάβολο. Και ό παράδεισος μα και η κόλαση του ανθρώπου αρχίζουν εδώ από την γη για να συνεχιστούν αιώνια στην άλλη ζωή. Τί είναι ο παράδεισος; Είναι η αίσθηση της παρουσίας του Θεού. Άμα ο άνθρωπος αισθάνεται εντός του τον Θεό, είναι ήδη στον παράδεισο, γιατί όπου είναι ο Θεός εκεί είναι και η Βασιλεία του Θεού, εκεί και ο παράδεισος. Από τότε πού ο Θεός Λόγος κατέβηκε στην γη και έγινε άνθρωπος, ο παράδεισος έγινε η αμεσότερη πραγματικότητα για την γη και τον άνθρωπο. Επειδή, όπου είναι ο Χριστός εκεί και ο παράδεισος.\n*Κάθε πράγμα σε αυτό τον κόσμο είναι ένα κάδρο στο οποίο ό Θεός έχει κορνιζώσει και από μία σκέψη του. Όλα τα πράγματα μαζί, συναποτελούν το πολύχρωμο μωσαϊκό των σκέψεων του Θεού. Βαδίζοντας από πράγμα σε πράγμα, διαβαίνουμε από την μια σκέψη του Θεού στην άλλη, από την μια αγιογραφία του Θεού στην επόμενη. Βαδίζοντας από άνθρωπο σε άνθρωπο, προχωρούμε από την μια εικόνα του Θεού στην άλλη. Ενώ ό Θεός στα πράγματα έχει κορνιζώσει τις σκέψεις Του, στον άνθρωπο κορνίζωσε την μορφή Του, την δική Του εικόνα.\n«Ότι εν πλήθει σοφίας πλήθος γνώσεως και ό προστιθείς γνώσιν προσθήσει αλγημα» (Έκκλ. 1, 18). Δεν υπάρχει μεγαλύτερο βάσανο από την σκέψη την ίδια. Δεν είναι κόλαση μεγαλύτερη από την σκέψη ή οποία είναι πλήρως αποκομμένη από τον Πλάστη και Θεό κάθε σκέψης, τον Κύριο Ιησού Χριστό, τον Θεό Λόγο. Ή ανθρώπινη σκέψη χωρίς τον Κύριο και Χριστό δεν μπορεί να γνωρίσει μήτε τον εαυτό της μήτε και τον κόσμο γύρω της.\n*Σοφία είναι το να ζει κανείς με ευαγγελική «ευταξία», με ευαγγελική «ακρίβεια». Αφροσύνη πάλι είναι το να ζει κάποιος διασκεδάζοντας ατάκτως, αναλώνοντας την ψυχή του σε αμαρτίες και πάθη. Σοφός εκείνος πού χτίζει το οικοδόμημα της ψυχής του στην τήρηση των ιερών εντολών του Ευαγγελίου. Άφρων είναι εκείνος πού πράττει το αντίθετο. Γιατί όλα όσα οικοδομούνται επάνω στον Ιησού Χριστό αντέχουν σε όλες τις καταιγίδες και φουρτούνες και στα δεινά των πειρασμών, της αμαρτίας, του θανάτου και του διαβόλου. Ότι πάλι οικοδομείται δίχως Χριστό και ερήμην του Χριστού και ενάντια στον Χριστό, εύκολα καταρρέει και συντρίβεται μόλις φανούν οι φουρτούνες των πειρασμών, των αμαρτιών και των παθών, μα κυρίως όταν φανούν ο άνεμος του θανάτου και του δαιμονισμού.\n*Της φιλανθρωπίας του Χριστού ουκ έσται τέλος. Διότι ό Χριστός, για να αποκτήσουμε εμείς οι άνθρωποι την αιώνιο ζωή Του και να ζήσουμε εν Αύτώ, δεν μας ζητά να έχουμε μόρφωση, μήτε δόξα, μήτε πλούτο, μήτε και κάτι, το οποίο κάποιος από εμάς δεν κατέχει, παρά ζητά αυτό πού όλοι μας μπορούμε να έχουμε. Αυτό το κάτι είναι ή πίστη.\n*Δίχως τον γλυκύτατο Κύριο και Χριστό είναι δίχως νόημα, φοβερός και σύντομος ό επίγειος βίος, πολύ δε περισσότερο η αιωνιότητα πού είναι ατελείωτη και απεριόριστη. Όπου υπάρχει ό θάνατος εκεί αληθινή χαρά δεν υπάρχει. Μέσα στην βοή και τον χαλασμό της αμαρτίας, μέσα στην μέθη από την γλυκύτητα της αμαρτίας, οι άνθρωποι αναγορεύουν σε χαρές της ζωής πλείστες ανοησίες και ασήμαντα πράγματα. Γιατί είναι ανόητα και ασήμαντα όλα εκείνα που απομακρύνουν τον άνθρωπο από τον Κύριο και Χριστό, όσα δεν του εξασφαλίζουν την αθανασία και την αγιότητα του Χριστού.\n*Δεν υπάρχει μεγαλύτερη φρίκη από την αιωνιότητα δίχως Χριστό. Εγώ θα δεχόμουν με χαρά να είμαι στην Κόλαση μαζί με τον Χριστό (συγχωρήστε μου το παράδοξο) παρά στον Παράδεισο δίχως Χριστό. Γιατί όπου δεν είναι Εκείνος, τα πάντα μεταβάλλονται σε κατάρα, σε πίκρα και σε φρίκη.\n*Ή κάθε ευαγγελική αρετή γίνεται στα χέρια του ορθοδόξου χριστιανού πινέλο με το οποίο ζωγραφίζει στην ψυχή του την εικόνα του Χριστού μέχρι να την ολοκληρώσει. Όταν δεις την ψυχή ενός τέτοιου ανθρώπου, βλέπεις την εικόνα του Χριστού και λες μέσα σου: αλήθεια, ο άνθρωπος αυτός τοποθέτησε στο σώμα του την εικόνα του Χριστού, έφτασε το ύψιστο νόημα της ζωής και πλούτισε πλούτο αδαπάνητο.\n*Συχνά η εικόνα του Θεού μέσα στον άνθρωπο είναι πλακωμένη από την λάσπη των ηδονών και το κατράμι των παθών, από τα αγκάθια της αμαρτίας και την ήρα των επιθυμιών. Γι' αυτό λέγεσαι ορθόδοξος χριστιανός, για να καθαρίσεις όλα αυτά πάνω από την εικόνα του Θεού στην ψυχή σου και να λάμψει και πάλι ή εικόνα εκείνη με το θεϊκό της κάλλος. Αν το καταφέρεις αυτό, τότε θα αγαπήσεις τον άνθρωπο στην αμαρτία του γιατί ποτέ δεν θα εξισώσεις την αμαρτία με τον αμαρτωλό και το έγκλημα με τον εγκληματία. Πάντα θα ξέρεις να ξεχωρίζεις την αμαρτία από τον αμαρτωλό, να καταδικάζεις την αμαρτία και να σπλαχνίζεσαι τον αμαρτωλό.\n*Ή αγιότητα αποτελεί την φυσική κατάσταση για την θεοειδή ανθρώπινη ψυχή και γι' αυτό η αγιότητα μας θέλημα του Θεού εστί (Α' Θεσ. 4, 3). Αυτό θέλει από εμάς ό Θεός, αυτό απαιτεί, σε αυτό συνίσταται όλο το θέλημα Του προς εμάς. Και εμείς ικανοποιούμε το θέλημα Του όταν πράττουμε αυτό πού είναι άγιο, αυτό πού αγιάζει και φωτίζει.\n* Τί είναι οι Πράξεις των Αποστόλων; Είναι οι πράξεις του Χριστού τις όποιες επιτελούν οι Απόστολοι με την δύναμη Εκείνου ή καλύτερα, διά του Χριστού που είναι μέσα τους και ενεργεί δι' αυτών. Και τί είναι οι Βίοι των Αγίων; Τίποτα περισσότερο από την προέκταση των Πράξεων των Αποστόλων. Μέσα τους έχουμε το ίδιο Ευαγγέλιο, την ίδια βιωτή, την ίδια αλήθεια, την ίδια δικαιοσύνη, την ίδια αγάπη, την ίδια πίστη, την ίδια αιωνιότητα, την ίδια δύναμιν εξ ύψους, τον ίδιο Θεό και τον ίδιο Κύριο. Αυτή η προέκταση των ζωοποιών θείων δυνάμεων στην Εκκλησία του Χριστού διά των αιώνων και από γενεά σε γενεά αποτελεί την ζώσα Ιερά Παράδοση.\n*Η διάνοια πού ζει και εκφράζεται μέσα από την αμαρτία, το κακό και τον θάνατο είναι κατάρα Θεού. Μεγάλη διάνοια - μεγάλη κατάρα. Με μια διάνοια δίχως καλοσύνη και ευγένεια ό άνθρωπος είναι σωστός διάβολος γιατί ό διάβολος είναι μεγάλη διάνοια δίχως ίχνος καλοσύνης και αγάπης. Άνθρωπος έξυπνος μα δίχως καλοσύνη και συμπόνια είναι κόλαση για την ψυχή και την καρδιά, κόλαση για όλη την ανθρωπότητα.\nΚάθε λογισμός και κάθε αίσθηση οδηγούν σταδιακά την ψυχή είτε προς τον παράδεισο είτε προς την κόλαση. Αν ό λογισμός είναι έλλογος, τότε συνδέει τον άνθρωπο με τον Θεό Λόγο, με τον ύψιστο Λογισμό, με την Παναξία, πράγμα πού είναι ήδη ό παράδεισος. Εάν πάλι είναι άλογος ό λογισμός ή και παράλογος, τότε συνδέει αναπόφευκτα τον άνθρωπο με τον Παράλογο, τον Ανόητο, με τον διάβολο, πράγμα πού είναι ήδη ή κόλαση. Όσα ισχύουν για τον λογισμό ισχύουν και για τις αισθήσεις. Όλα αρχίζουν εδώ, από την γη: και ο παράδεισος μα και η κόλαση του ανθρώπου.\nα) ΣΤΗΝ ΟΔΟ ΤΟΥ ΘΕΑΝΘΡΩΠΟΥ - Βελιγράδι 1980, Ι. Μονή Τσέλιε.\nβ) ΘΕΟΦΟΡΟΣ ΧΡΙΣΤΟΛΟΓΙΑ - Άγ. Όρος 2007, Ι. Μονή Χελανδαρίου.\nΑναρτήθηκε από vripol στις 5:16 π.μ.\nΕτικέτες Ιουστίνος Πόποβιτς\nΠαροιμιώδης η εν ασχετοσύνη άγνοια και άρνηση των ...\nΕθνικισμός και Ορθόδοξη εκκλησία. Παλαιότερο άρθρο...


Κορωνοϊός: Νέο κρούσμα στην κατασκήνωση της Χαλκιδικής! Νόσησε 11χρονο κορίτσι - Iliaweb Νέα απο την Ηλεία\nΚορωνοϊός: Νέο κρούσμα στην κατασκήνωση της Χαλκιδικής! Νόσησε 11χρονο κορίτσι\nΜετά την 15χρονη που νόσησε πρώτη στην κατασκήνωση, ο κορονοϊός “χτύπησε” και μία 11χρονη. Τι έγινε γνωστό για την μαθήτρια που παρουσιάζει ήπια συμπτώματα. Αποχώρησαν 100 παιδιά από τις εγκαταστάσεις που έκαναν διακοπές στη Χαλκιδική…\nΟ κορονοϊός χτύπησε και δεύτερο παιδί στην κατασκήνωση. Συναγερμός στη Χαλκιδική για την αναζωπύρωση της πανδημίας. Τι αναφέρει σε ανακοίνωσή της, η διοίκηση της παιδικής κατασκήνωσης…\nΔεύτερο κρούσμα κορονοϊού εντοπίστηκε στην κατασκήνωση της Νέας Φώκαιας στην Χαλκιδική, όπου είχε βρεθεί θετικό στον ιό ένα 15χρονο κορίτσι, το περασμένο Σαββατοκύριακο. Σύμφωνα με πληροφορίες, το δεύτερο κρούσμα είναι μία 11χρονη, που βρισκόταν στον ίδιο θάλαμο με την 15χρονη που νόσησε.\nΗ 11χρονη βρίσκεται σε καραντίνα και παρουσιάζει ήπια συμπτώματα. Υπενθυμίζεται ότι περίπου 100 παιδιά είχαν αποχωρήσει από την συγκεκριμένη κατασκήνωση, μετά τον εντοπισμό του πρώτου κρούσματος.


Μια ιδιαίτερα ευχάριστη έκπληξη περίμενε το αναγνωστικό κοινό των Ελληνικών εκδόσεων στα περίπτερα, στις 13 Σεπτέμβρη του 2019 (ναι, ήταν Παρασκευή. ) Αυτή της κυκλοφορίας της σειράς Η Επίσημη Συλλογή Graphic Novels της Marvel. Η σειρά αποτελεί μετάφραση της σειράς The Official Marvel Graphic Novel Collection της Hachette (γνωστή και ως The Ultimate Graphic Novels Collection) η οποία ξεκίνησε να κυκλοφορεί στην Αγγλία στα τέλη του Δεκέμβρη του 2011 και έχει ξεπεράσει εκεί τους 200 τόμους, με την εταιρία να προσθέτει συνεχώς νέους. Η επιτυχία της ήταν τέτοια, που το 2016 οι μισοί τόμοι της σειράς επανεκδόθηκαν, ενώ από τον Δεκέμβρη του 2013 ξεκίνησε και μια παράλληλη σειρά, η Marvel's Mightiest Heroes, με επίκεντρο συγκεκριμένους χαρακτήρες της Marvel, η οποία ολοκλήρωσε τον κύκλο της τον Δεκέμβρη του 2018, μετά από 130 τόμους. Παράλληλα, η ίδια η εκδοτική, ανέλαβε να μεταφράσει την σειρά σε καμιά δεκαριά γλώσσες, κυκλοφορόντας την σε πάνω από 15 χώρες, ενώ πρέπει να έχει δώσει την άδεια κυκλοφορίας σε μερικούς ακόμα εκδότες, στις αγορές της Ευρώπης και της Λατινικής Αμερικής. Οι μεγάλες εκδοτικές εταιρίες κόμικς, κουράρουν κάθε χρόνο λίστες με προτάσεις από τους πιο σημαντικούς τίτλους που θα πρέπει να πάρει/διαβάσει ένας υποψήφιος αναγνώστης για να γνωρίσει το σύμπαν τους. Λίστες που πλασάρονται και στους εκδότες των διεθνών αγορών για την απόκτηση των δικαιωμάτων και την έκδοση τους. Πρακτικά, η έκδοση της Hachette, αντλεί υλικό από αυτές τις λίστες, με ελάχιστες αποκλίσεις, αναβαθμίζοντας την έκδοση τους σε σκληρόδετες εκδόσεις, προσθέτοντας ή επεκτείνοντας το έξτρα περιεχόμενο και διαθέτοντας τες σε πιο ελκυστική τιμή στα σημεία διανομής τύπου, προσεγγίζοντας έτσι ένα νέο κοινό. Αυτές ακριβώς οι ιδιότητες μου είχαν κινήσει την απορία για το πώς δεν είχε κάποιος Έλληνας εκδότης σκεφτεί να την βγάλει στην χώρα μας εδώ και καιρό. Σε βολιδοσκόπηση που είχα κάνει όμως για αυτό και άλλα θέματα, τα συμπεράσματα ήταν πως α) η κατάσταση του σημείου διανομής και η ίδια η διανομή δεν ελκύει εμπιστοσύνη στους ντόπιους εκδότες, και β) δεν θέλανε να «κάψουν» τις εκδόσεις βιβλιοπωλείου. Δεν λογάριαζε κανείς μας όμως την ίδια την Hachette, η οποία είχε ήδη παρουσία στην Ελλάδα με διάφορες άλλες συλλογές περιπτέρου. Η εταιρία, που ιδρύθηκε το 1826 ως βιβλιοπωλείο στην Γαλλία με το όνομα Brédif από τον Louis Christophe François Hachette, και μετατράπηκε σε διεθνή εκδοτικό οίκο στην πορεία, έχει σαφώς περισσότερες οικονομικές δυνατότητες και καλύτερες συμφωνίες για το υλικό που βγάζει, οπότε ήταν πρόθυμη να το δοκιμάσει. Για την Ελληνική έκδοση μάλιστα συνεργάστηκε με την Anubis, η οποία έχει και η ίδια μεγάλη παράδοση και εμπειρία στην έκδοση υπερηρωικών και αναλαμβάνει εδώ την μετάφραση και την επιμέλεια της σειράς, κάτι που όπως καταλαβαίνω σημαίνει πως κάνει και την επιλογή των τίτλων που θα δημοσιεύονται. Όσοι γνωρίζουν τι είχε βγάλει η Anubis, ξέρουν πως οι επιλογές της για τις δικές της εκδόσεις με χαρακτήρες της Marvel, ήταν από υλικό της τρέχουσας χιλιετίας, και στην αρχή έπραττε το ίδιο με αυτή την έκδοση, με τις επιλογές που είχαν ανακοινωθεί αρχικά να επικεντρώνονται κυρίως σε παραγωγές του 2005, κομβικό σημείο αλλαγών στο σύμπαν της Marvel, αλλά αυτό άλλαξε στην πορεία για να περιλαμβάνει και παραγωγές από τις δεκαετίες '80-90. Κάποιοι από τους τόμους, περιέχουν και υλικό που είχε δημοσιεύσει παλιότερα η ίδια η Anubis, με την ίδια μετάφραση και απλά μικροαλλαγές στην επιμέλεια. Μάλλον παραχωρούν υλικό που δεν έχουν σκοπό να το ξαναβγάλουν οι ίδιοι. Η έκδοση τώρα ποιοτικά, δεν έχει καμιά διαφορά με τις ξένες εκδόσεις. Η Hachette τυπώνει την Ελληνική έκδοση στην Ρουμανία, χώρα που τυπώνει και άλλες μεταφράσεις του τίτλου το τελευταίο διάστημα, οπότε δεν γίνεται καμιά έκπτωση σε αυτό τον τομέα. Έχει ανακοινωθεί πως θα ετοιμάσουν 60 τεύχη/τόμους της σειράς, με 15θήμερο ρυθμό κυκλοφορίας, διατηρώντας το δικαίωμα να την ακυρώσουν ή να προσθέσουν τόμους ανά πάσα στιγμή. Αυτή είναι πάγια τακτική της εταιρίας και προς το παρόν ακολουθεί τα βήματα της Αγγλικής έκδοσης που επίσης αρχικά είχε ανακοινώσει 60 τόμους. Μεγάλο ατού για να τους πάρει όλους κάποιος, ακόμα και αν τους έχει σε άλλη έκδοση, είναι η συνεκτικότητα της ράχης, η οποία περιλαμβάνει ένα πανοραμικό σχέδιο του Ιταλού Gabriele Dell'Otto. Στην ξένη έκδοση, όταν είχαν προσθέσει άλλους 60 τόμους, είχαν αναθέσει στον Dell’Otto την δημιουργία προσθήκης στο σχέδιο των ραχών. Να δούμε εδώ πως θα τα πάει. Τα πρώτα βήματα πάντως έφεραν κόσμο στα περίπτερα, με διαφήμιση στην τηλεόραση, και με την κλιμακωμένη αύξηση της τιμής, στην οποία μας έχουν συνηθίσει οι συλλογές εταιριών σαν την Hachette. Ο πρώτος τόμος έκανε 3,99€ και έκανε πάταγο, ο δεύτερος 6,99€ και ο τρίτος 9,99€, η σταθερή τιμή που θα έχουν όλοι οι επόμενοι τόμοι, αν και σαφώς θα πρέπει να την συνηθίσει και αποδεχτεί το κοινό του περιπτέρου που δεν έχει άλλα σημεία αναφοράς για το πόσο value for money είναι αυτή. Για ξεχωριστές παρουσιάσεις των τόμων της σειράς που έχουν κυκλοφορήσει, κλικάρετε πάνω στο tag της σειράς (κάτω από τον τίτλο του θέματος). Κυκλοφόρησαν 13-09-2019: The Amazing Spider- Man - Η Επιστροφή 27-09-2019: Iron Man - Extremis 11-10-2019: New Avengers - Απόδραση 25-10-2019: Captain America - Εκτός Χρόνου 08-11-2019: Deadpool - Ο Πόλεμος του Γουέιντ Γουίλσον 22-11-2019: X-Men - Το Χάρισμα 06-12-2019: Thor - Αναγέννηση 20-12-2019: The Incredible Hulk - Σιωπηλές Κραυγές 03-01-2020: Guardians of the Galaxy - Κοσμικοί Εκδικητές 17-01-2020: The Amazing Spider-Man - Η Γέννηση του Βένομ 31-01-2020: Captain America - Στρατιώτης του Χειμώνα 14-02-2020: Fantastic Four - Ασύλληπτη Παγίδα 28-02-2020 - Wolverine v1 13-03-2020 - Daredevil - Αναγέννηση 27-03-2020 - She-Hulk - Μια Μοναδική Ηρωίδα 10-04-2020 - Doctor Strange - Άγνωστοι Τόποι, Άγνωστοι Καιροί 24-04-2020 - The Incredible Hulk - Πλανήτης Χαλκ, Μέρος Πρώτο 08-05-2020 - Captain Britain - Ένας Παράλογος Κόσμος 22-05-2020 - Avengers - Μάχη στο Χρόνο, Μέρος Πρώτο 05-06-2020 - The Amazing Spider-Man - Το Τελευταίο Κυνήγι του Κρέιβεν 19-06-2020 - The Incredible Hulk - Πλανήτης Χαλκ, Μέρος Δεύτερο 03-07-2020 - New X-Men - Ε Όπως Εξάλειψη 17-07-2020 - Μυστικός Πόλεμος 31-07-2020 - Avengers - Μάχη στο Χρόνο, Μέρος Δεύτερο 14-08-2020 Captain America - Νέο Καθεστώς 28-08-2020 - Marvels 11-09-2020 - Avengers - Διάλυση 25-09-2020 - The Punisher - Η Επιστροφή, Μέρος Πρώτο 09-10-2020 - Ultimate Spider-Man - Δύναμη και Ευθύνη 23-10-2020 - Marvel Super Heroes - Μυστικοί Πόλεμοι, Μέρος Πρώτο 06-11-2020 - The Mighty Thor - Αναζητώντας του Θεούς 20-11-2020 - Astonishing X-Men - Κίνδυνος 04-12-2020 - The Punisher - Η Επιστροφή, Μέρος Δεύτερο Αναμένονται 18-12-2020 - Fantastic Four - Απόλυτη Δράση 01-01-2021 ?? 15-01-2021 - Marvel Super Heroes - Μυστικοί Πόλεμοι, Μέρος Δεύτερο 29-01-2021 ?? 12-02-2021 ?? 26-02-2021 ?? 12-03-2021 - X-Men - Αυτοκρατορική Εισβολή Για παραγγελία προηγούμενων εκδόσεων, κλικάρετε εδώ. Mails Ελλάδα: info@argoscom.gr Κύπρος: info@kronospublic.com\nInvisible Kingdom (G. Willow Wilson,Christian Ward)\n2 γυναίκες, από δύο τελείως διαφορετικές αφετηρίες θα συναντηθούν, θα αγαπηθούν και θα ταράξουν τα "ήσυχα" νερά της κανονικότητας κάποιου γαλαξία. Η Vess θα παρατήσει τα πάντα, στην πορεία της να γίνει καλόγρια και να αφιερώσει τον εαυτό της στο Renunciation, την επικρατούσα θρησκεία του γαλαξία. Η Grix δουλεύει ως πιλότος ενός μεταφορικού διαστημόπλοιου για τη Lux, έναν διαπλανητικό κολοσσό, ο οποίος ρυθμίζει και ελέγχει το σύνολο του εμπορίου όλων των ειδών των προιόντων. Και οι δύο, κάθε μια από τη σκοπιά της, την οπτική της και την συγκυρία που της παρουσιάζεται, συνειδητοποιούν ότι Renunciation και Lux κρυφά συνεργάζονται και εκμεταλεύονται τους πολίτες όλων των πλανητών. Και εκεί ξεκινά η κοινή τους πορεία, στην προσπάθεια τους να ξεφύγουν από τους δύο κολοσσούς που τους καταδιώκουν, με τη βοήθεια του πληρώματος του διαστημοπλοίου της Grix, ενάντια στην ισχύ, όπως φάινεται, όλου του γαλαξία. Νικητής του πρόσφατου βραβείου Eisner, με καλά λόγια να γράφονται και να ακούγονται, έπρεπε, ως λάτρης του sci-fi, να δω, ή ακριβέστερα, να διαβάσω, αν είναι δικαιολογημένος ο θόρυβος. Και με λύπη μου, θα πω ότι όχι, δεν είναι δικαιολογημένος. Η συγγραφέας G. Willow Wilson ( Ms.Marvel, Air, Wonder Woman ), ξεκινάει με μια ωραία ιδέα, αν και αρκετά τετριμμένη. Αυτό προσωπικά δεν με απωθεί απαραίτητα, φτάνει η εκτέλεση να είναι καλή. Εδώ όμως έχουμε σοβαρά προβλήματα ροής, όντας αυτή ανελέητα γρήγορη. Σε κανένα σημείο δεν μπόρεσα πραγματικά να ενδιαφερθώ για τις δύο πρωταγωνίστριες, δεν κατάφερα να τις "γνωρίσω", γιατί όλη την ώρα τρέχουν από κάτι. Μετά την ανάγνωση των πρώτων 10 τευχών, ο μόνος λόγος για τον οποίο κατάλαβα ότι αγαπήθηκαν, είναι διότι είναι οι πρωταγωνίστριες και έτσι έπρεπε να γίνει. Και ενώ στο πρώτο arc ( και πρώτο trade paperback αντίστοιχα ), υπάρχει μια γενικότερη ιστορία και ένας, ή για την ακρίβεια δύο, κακοί, στις μορφές των Renunciation=Επίσημη Θρησκεία=Καθολικισμός και Lux=Εταιρεία που ελέγχει τα πάντα=Amazon, αντί να εξερευνήσει περισσότερο αυτό το μυστήριο, το παρατά σχεδόν τελείως. Στο δεύτερο arc, εμφανίζεται ένας καλός/κακός πειρατής, τύπου Han Solo, ο οποίος στρέφει αλλού το ενδιαφέρον, και έχουμε μια τελείως generic διαστημική περιπέτεια, χωρίς ιδιαίτερο λόγο και αιτία, εγκαταλείποντας έτσι τον κοινωνικό σχολιασμό και την σεναριακή ιδέα που είχε προηγηθεί. Φαντάζομαι θα επιστρέψει σε αυτή στο τρίτο και τελευταίο arc που θα ακολουθήσει, αλλά σε τόσα λίγα τεύχη, το 1/3 αυτών να είναι ουσιαστικά filler, πραγματικά το βρίσκω ασυγχώρητο. Στο σχέδιο, ο Christian Ward, κάνει αρκετά ενδιαφέροντα πράγματα, όχι όλα βέβαια απόλυτα επιτυχημένα. Αυτά που ξεχώρισα ήταν κυρίως το στήσιμο των καρέ του, που ήταν πολυποίκιλο, ευρηματικό και αρκετά σύγχρονο και δυναμικό. Προσπαθεί και παρουσιάζει μια αρκετά 70s psychedelic αισθητική, η οποία βέβαια αναδεικνύεται από τις αντίστοιχης αισθητικής παλέτες του χρωματιστή. Παίζει με καρέ τα οποία πηγαίνουν από full γεμάτα έως αρκετά άδεια. Εκεί που το χάνει είναι στην κίνηση στο διάστημα, η οποία πολλές φορές είναι δυσδιάκριτη, ακριβώς λόγω των πολλών γραμμών και χρωμάτων, αλλά και στα πρόσωπα, τα οποία χωρίς να είναι άσχημα, εμφανίζονται αδούλευτα. Γενικά φιλόδοξη σχεδιαστική προσπάθεια, με τα θετικά και τα αρνητικά της σημεία, αλλά μάλλον τείνω ότι τα πρώτα είναι περισσότερα από τα δεύτερα. Αυτό που έμεινα περισσότερη από αυτό το κόμικ, είναι το πόσο πολύ θα ήθελε να ήταν το Saga. O Vaughan όμως είναι μάστορας στο να χτίζει τις σχέσεις των πρωταγωνιστών του με τον ρυθμό και την ταχύτητα που πρέπει, κάνοντας τον αναγνώστη να νοιάζεται για αυτούς, πράγμα που η Wilson δεν το καταφέρνει. Δεν ειναι κακό κόμικ, και δεν θα έλεγα ποτέ σε κανέναν να μη το διαβάσει, αλλά δεν νομίζω ότι προσφέρει τίποτα ιδιαίτερα πρωτότυπο. Ίσως το σχέδιο έχει κάτι παραπάνω να πει, αλλά πιο πολύ από πλευράς αισθητικής και "επαγγελματικού ενδιαφέροντος", παρά πραγματικής αξίας και story-telling quality. 10 τεύχη σε 2 trade paperbacks μέχρι τώρα, και άλλο ένα arc το οποίο θα ακολουθήσει και μάλλον θα βγει κατευθείαν σε trade και όχι σε τεύχη. Να γράψω εδώ ότι η σειρά βγαίνει από το Berger Books imprint της κας-πρώην-Vertigo και από άποψη παραγωγής έχουν πέσει λέφτα. Χρυσοτυπίες στα εξώφυλλα, flaps και άλλα που δείχνουν πόσο θέλει η εταιρεία να υποστηρίξει το imprint ή/και το imprint θέλει να προωθήσει τη συγκεκριμένη δουλειά. Το αποτέλεσμα όμως δεν τους δικαιώνει. Πολύ εύκολα δίνουν πλέον τα Eisner μου φαίνεται\n"Ο μεγαλοδικηγόρος Μαρίνος Ταχτσίδης βρίσκεται στριμωγμένος μέσα στο ψυγείο του διαμερίσματος του νεκρός, με ένα τραπουλόχαρτο στο στόμα. 10 κούπα. Ο Σταύρος Καλιάτης, υποψήφιος καθηγητής στην Καλών Τεχνών, δολοφονείται μια βδομάδα αργότερα. Η καρδιά του λείπει. Στη θέση της, ο βαλές σπαθί. Ακολουθεί η ντάμα καρό. Ξημερώνει Δεκέμβρης του 2008. Η Αθήνα παίρνει φωτιά, και η γυναίκα με τα τραπουλόχαρτα δεν παίρνει τη δημοσιότητα που ίσως επιθυμούσε. Οι φόνοι σταματούν λες και είχε αλλάξει ξαφνικά γνώμη. Αλλά όχι. Ποτέ δεν είχε ξεστομίσει «πάσο». Απλά, εδώ και δεκαοχτώ μήνες, κοίταζε τα χαρτιά της και έπαιζε με τις μάρκες της πριν συνεχίσει να τα χώνει." Πρόκειται για μεταφορά σε κόμικ του ομότιτλου διηγήματος του Ratchet. Είναι μια νουάρ ιστορία που εκτυλίσσεται στην Αθήνα του 2008. Ξεκίνησε το Νοέμβρη του 2019 και ολοκληρώθηκε στις 10 Δεκεμβρίου. Μπορείτε να το διαβάσετε πλέον ολόκληρο, ξεκινώντας από εδώ. Δεν το γνώριζα το διήγημα και σεναριακά μου φάνηκε συμπαθητικό, αλλά όχι κάτι παραπάνω. Το ιδιαίτερο σχέδιο κι ο χρωματισμός τη Οθωναίου όμως, του δίνει μια μελαγχολική ατμοσφαιρικότητα που το κάνει να ξεχωρίζει. Φαντάζομαι ότι θα το δούμε σύντομα και σε έντυπη μορφή\nO Perdita είναι ένας πλανήτης ο οποίος θεωρείται ότι είναι η Γη της επαγγελίας για δύο διαφορετικούς λαούς. Από τη μία έχουμε τους Rans, φιλειρηνικούς και εργατικούς, οι οποίοι ήρθαν στον Perdita για να τον αποικίσουν και να δημιουργήσουν την μελλοντική τους πατρίδα. Από την άλλη έχουμε τους Tayans, μια φυλή από πολεμοχαρείς πολεμιστές οι οποίοι δεν σκοπεύουν να σταματήσουν πουθενά για να πραγματοποιήσουν το όνειρο τους για μια καινούρια πατρίδα. Ο μισός πλανήτης είναι ακατοίκητος, γιατί εκεί περιφέρονται γιγάντια όντα, οι οποίοι αντιμετωπίζονται ως θεοί. και επιτίθενται σε όποιους κάνουν το λάθος να εισέρχονται στην περιοχή τους. Οι Lumani, γηγενείς κάτοικοι του πλανητή, φαινομενικά πρωτόγονοι και υποανάπτυκτοι τεχνολογικά, βρίσκονται στον πλανήτη για τον προστατεύουν από τις αχόρταγες ορέξεις των αποίκων. Η Sonata, κόρη του αρχηγού των Rans, μια νεαρή κοπέλα που δεν υπακούει στους κανόνες, αποφασίζει να ταξιδέψει στην γη των γιγάντων, των κοιμώμενων θεών όπως τους αποκαλούν, για να λύσει το μυστήριο της καταγωγής των δύο λαών, και σε αυτή της τη προσπάθεια, θα συνεργαστεί, και στη συνέχεια θα ερωτευτεί, με τον Pau, τον γιο του αρχηγού των Tayans. Τι ακριβώς είναι οι κοιμώμενοι θεοί και ποια είναι ακριβώς η σύνδεση τους με τους 2 αντιμαχόμενους λαούς; Ποιο ακριβώς είναι το παρελθόν των Lumani και ποιος ο ρόλος που θέλουν να επιτελέσουν στον Perdita; Είναι όλα όπως φαίνονται, ή κρύβεται κάποιο μυστικό πίσω την ίδια την ύπαρξη του Perdita; Ανάμεικτα συναισθήματα μου άφησε η ανάγνωση της συγκεκριμένης σειράς. Μιλάμε προφανώς για μια space opera, η οποία δεν κρύβει τις επιρροές της από το όλες τις μεγάλες επιτυχίες του είδους, και μου προκάλεσε έντονη την αίσθηση ότι θέλει να γίνει το καινούριο Saga. Ο συγγραφέας David Hine ( Spawn, Spider-Man:Noir, Strange Embrace κ.α. ), τον οποίο είχαμε γνωρίσει σε ένα AthensCon πριν μερικά χρόνια, έχει στήσει έναν μεγάλο κόσμο, και αφηγείται μια ιστορία με αρκετές έξυπνες ιδέες. Πολλές από αυτές βέβαια είναι συνδυασμός όλων των κλισέ που έχουμε συναντήσει στο είδος, αλλά τις εμπλουτίζει με αρκετά πρωτότυπα στοιχεία, ώστε να καταφέρνει να δημιουργήσει κάτι το οποίο μπορεί να σταθεί στα δικά του πόδια με αξιώσεις. Το σημαντικότερο όμως πρόβλημα είναι ότι οι διάλογοι είναι ελαφρά ( έως αρκετά ) ανέμπνευστοι και ξύλινοι. Ενώ υπάρχει ζουμί πίσω από τους χαρακτήρες, όσο αρχετυπικοί και αν είναι αυτοί, η στάση τους και η αντιμετώπιση του κόσμου γύρω τους είναι τόσο "βασική" και αναμενόμενη, που δεν αφήνει να δημιουργήθει ( στον αναγνώστη ) η αίσθηση μιας ρεαλιστικής ιστορίας. Και ενώ χτίζεται κάτι τόσο ωραία γύρω τους, η σχεδόν απαθής και ταυτόχρονα απόλυτα προβλεπόμενη συμπεριφορά των πρωταγωνιστών, σε βγάζει από το "παραμύθι" μιας κινηματογραφικής εμπειρίας και σε κάνει να αισθάνεσαι ότι βρίσκεσαι μπροστά σε μια "γρήγορη" και low-budget τηλεοπτική παραγωγή. Στο σχέδιο βρίσκεται ο Brian Haberlin ( Spawn, Cyberforce, Faster Than Light ), o οποίος μου έβγαλε πολύ έντονα 90s vibes από την προσπάθεια του. Εχει ωραίες ιδέες, οι θεοί/γίγαντες είναι διαφορετικοί, αποδίδονται σωστά στο μέγεθος και στην δύναμη τους, και ο πλανήτης αποδίδεται όμορφα τόσο στην αισθητική όσο και στην ατμόσφαιρα που δημιουργεί. Δεν μπορώ να πω όμως το ίδιο για τους ανθρωπόμορφους χαρακτήρες, οι οποίο είναι αρκετά ξύλινοι, εκφραστικοί μεν, αλλά λίγο αδιάφορα σχεδιασμένοι και προβληματικοί στις κινήσεις τους. Πράγμα που κάνει χειρότερο η προτίμηση για πάρα πολλά κοντινά καρέ, πολλές φορές χωρίς κάποιο background, και με την ταυτόχρονη αίσθηση ότι δημιουργηθήκαν ξεχωριστά και "τοποθετηθήκαν" μετά πάνω στο υπόλοιπο καρέ. Συνολικά δεν είναι κακό, και σίγουρα περνάει με άνεση το μέσο όρο, κυρίως λόγω του γίνεται στο βάθος και όχι μπροστά στην κάμερα. H συνολική μίξη fantasy, sci-fi και steampunk στοιχείων είναι συνολικά επιτυχημένη πάντως. Μέχρι στιγμής έχουν βγει 12 τεύχη, τα οποία μαζεύτηκαν σε 2 ( αρκετά προσεγμένα ποιοτικά και πάνω από τα συνηθισμένα της Image) trade paperbacks, τα οποία και διάβασα για να γράψω αυτή τη παρουσίαση. Δεν ξέρω αν θα συνεχιστεί η σειρά, μια και το #12 βγήκε τον περασμένο Αυγουστο, αλλά την εποχή της πανδημίας δεν μπορείς να είσαι σίγουρος για τίποτα. Δεν είναι κορυφαίο, αλλά ένα 7/10 το παίρνει για εμένα που μου αρέσουν τα sci-fi. Να αναφέρω εδώ ότι η ίδια δημιουργική ομάδα γράφει τώρα το The Marked, πάλι από την Image.\nΓια 50 χρόνια, οι γυναίκες της οικογένειας Banks, είναι οι καλύτεροι διαρρήκτες της πόλης του Σικάγο. Είναι όμως διαρήκτες με ένα κώδικα τιμής. Ποτέ δεν κλέβουν περισσότερα από όσα χρειάζονται και ποτέ δεν επιδεικνύουν τα πλούτη τους. Παίρνουν όσα χρειάζονται για να αναθρέψουν τα παιδιά τους και να ζουν μια ήσυχη, μικροαστική ζωή. Όλα αυτά όμως τελειώνουν με την τρίτη κατά σειρά, και νέωτερη, Banks, η Celia. Εκείνη δεν θέλει να ακολουθήσει το επάγγελμα της οικογένειας, σπουδάζει και πιάνει δουλειά σε μια τράπεζα. Όταν όμως την παραγκωνίζουν στη δουλειά, βιώνοντας για πρώτη φορά ταυτόχρονα και τον φυλετικό ρατσισμό, αλλά και τον σωβινισμό, αποφασίζει να συνεργαστεί με την μητέρα της και τη γιαγιά της, σε μια προσπάθεια να εκδικηθεί τα πρώην της αφεντικά και τον υπεύθυνο για τον θάνατο του παππού της. Στην ιστορία εμπλέκεται και μιά αστυνομικός η οποία , εδώ και πολλά χρόνια, υποπτεύεται την οικογένεια της αλλά και ένας μαφιόζος, ο οποίος έχει ένα περίεργο δεσμό με το παρόν και το παρελθόν της οικογένειας Banks. Άλλη μια αξιόλογη πρόταση από την καινούρια εκδοτική ΤΚΟ, ένα heist κόμικ, με το επιπλέον στοιχείο ότι οι πρωταγωνιστές είναι γυναίκες και μαύρες. Στα πλαίσια του diversification των τελευταίων λίγων ετών, κάτι τέτοιο δεν θα έπρεπε να μας ξενίζει, αλλά το ενδιαφέρον βρίσκεται στο ότι η ιστορία, αν και αρκετά "ειπωμένη" και κλισέ, εδώ δίνεται με φρέσκια ματιά και αρκετά καλογραμμένο σενάριο. Το οποίο γράφει η Roxane Gay, με μικρό παρελθόν στα κόμικς αλλά ενδιαφέρον βιογραφικό σε ταινίες και σειρές. Και γράφει ακριβώς έτσι, σύγχρονα και γρήγορα, κοφτά, χωρίς πολλές περιγραφές αλλά με ζωντάνια και φυσικότητα. Παρουσιάζει όμορφα τις 3 πρωταγωνίστριες, με τα αντίστοιχα flashbacks που μας δίνουν τις ζωές τους και τα κίνητρα τους, και παρόλο που πιστεύω ότι θα μπορούσε να δωθεί περισσότερη έμφαση στο charecterization, για την πολυπλοκότητα της ιστορίας και για τα 6 τεύχη "χώρο" που είχε να δουλέψει (αυτό είναι το format όλων των σειρών της ΤΚΟ), η ισορροπία μεταξύ αυτού και της προώθησης της πλοκής ήταν παραπάνω από ικανοποιητική. Χωρίς να μένεις έκπληκτος από την πρωτοτυπία, χωρίς να υπάρχει κάποια σημαντική WTF στιγμή, το δέσιμο όλων νημάτων της ιστορίας και κυρίως οι έξυπνοι διάλογοι της, δημιουργούν μια τελική εντύπωδη η οποία είναι πολύ πάνω από το μέσο όρο. Σχέδιο κάνει η Ming Doyle, η οποία και Hellblazer έχει κάνει, και το Kitchen στη Vertigo έχει σχεδιάσει, και με τον Brian Wood στην Boom! έχει συνεργαστεί. Εμπειρία έχει δηλαδή, και φαίνεται στη συγκεκριμένη σειρά καθώς δεν σχεδιάζει μεν τίποτα εντυπωσιακά (δεν έχει και τέτοιες απαιτήσεις το σενάριο καθώς είναι τελείως urban και street level), αλλάμε ποικιλία στα καρέ της και ατού τις εκφράσεις των προσώπων, παρουσιάζει επιτυχημένα το υπόβαθρο της ιστορίας. Και αν δεν, όπως προείπα, εντυπωσιάζει, αυτό που σίγουρα καταφέρνει είναι να δημιουργήσει συναισθήματα και να αποτυπώσει τέλεια αυτά των πρωταγωνιστών που σχεδιάζει. 6 τεύχη όπως προείπα, σε μεγαλύτερο μέγεθος από το τυπικό αμερικάνικο, αλλά και ένα trade paperback , και αυτό σε μεγαλύτερο μέγεθος, το οποίο περιέχει αυτά ακριβώς τα 6 τεύχη. Δεν θα σας αλλάξει τη ζωή, αλλά σίγουρα θα περάσετε καλά διαβάζοντας το.\nHBO WATCHMEN Recaps (Spoilers!)\nLazaros posted a topic in Κινηματογράφος/TV και Κόμικς\nΜιας που το Watchmen του HBO κέρδισε πρόσφατα 11 Emmy, είπα να ανεβάσω τα recaps των επεισοδίων, να υπάρχουν και εδώ και να τα συζητήσουμε με όσους την έχουν δει ή πρόκειται να την δουν σύντομα. Τα κείμενα είχαν δημοσιευτεί αρχικά ΕΔΩ. Επεισόδιο 1ο - It’s Summer and We’re Running Out of Ice Ένα απ’ τα ιδιαίτερα αφηγηματικά εργαλεία που χρησιμοποίησε ο Alan Moore για να χτίσει των κόσμο στον οποίον διαδραματίζεται το Watchmen, ήταν η χρήση “ντοκουμέντων” (αποσπασμάτων από βιβλία, έγγραφα κλπ), καταφέρνοντας να προσφέρει με πρωτότυπο τρόπο διάφορες λεπτομέρειες για το παρελθόν, το παρόν -και γιατί όχι- και για το μέλλον των χαρακτήρων του. Στην ταινία, αυτή η πτυχή της ιστορίας δεν απασχόλησε ιδιαίτερα τον Zack Snyder, φαντάζομαι για λόγους αφηγηματικής οικονομίας, ωστόσο η τηλεοπτική δομή της σειράς ευνοεί τέτοιους πειραματισμούς. Ευτυχώς, ο Lindelof εκμεταλλεύεται την ευκαιρία ξεκινώντας τη σειρά με μια ασπρόμαυρη, βωβή ταινία, στην οποία πρωταγωνιστεί ο πρώτος μαύρος αστυνομικός. Άραγε, πόσες υπερηρωικές σειρές (ή και ταινίες) ξεκινάνε με μια βωβή ταινία του ’20;! Η δράση του ενάντια στην KKK και η πίστη του στο νόμο θα εμπνεύσει και θα προσφέρει ελπίδα στον μαύρο πιτσιρικά που παρακολουθεί την ταινία σ’ ένα άδειο σινεμά υπό τους ήχους της μουσικής που παίζει η μητέρα του στο πιάνο, στην αγωνιώδη προσπάθεια της να σκεπάσει τους ήχους των πυροβολισμών που λαμβάνουν χώρα έξω απ’ το σινεμά. Αμέσως μετά, θα εμφανιστεί ο άντρας της, θα διακόψει απότομα την προβολή, θα αρπάξει τον μικρό στην αγκαλιά του και οι τρεις τους θα βγουν έξω στο δρόμο, όπου μαύροι σκοτώνονται ο ένας μετά τον άλλον. Σε άλλη μια πιστή στο πνεύμα του κόμικ αφηγηματική επιλογή, ο Lindelof αποφασίζει να μας εισάγει στον κόσμο της σειράς του μεταφέροντας μας στην Tulsa του 1921, όπου έλαβε χώρα η μεγαλύτερη ρατσιστική σφαγή στην αμερικάνικη ιστορία, η οποία ακόμα και σήμερα παραμένει αρκετά άγνωστοι στους Αμερικάνους (αλλά και γενικότερα). Παράλληλα, γίνεται εύκολα αντιληπτό, ότι μια απ’ τις πιο βασικές, ίσως η βασικότερη θεματική της σειράς, θα περιστρέφεται γύρω απ’ το φυλετικό ζήτημα, που άλλωστε τόσο πολύ απασχολεί και τη σύγχρονη Αμερική. Η τόσο κατατοπιστική για το κλίμα και την κατεύθυνση της σειράς σκηνή θα ολοκληρωθεί με να ξυπνάει στη μέση του πουθενά, περικυκλωμένο από πτώματα και ένα βρέφος που ακούγεται να κλαίει λίγο παραδίπλα. Το τυλίγει με κάτι που θυμίζει αμερικάνικη σημαία, το παίρνει στην αγκαλιά του και ακολουθεί έναν δρόμο προς το άγνωστο. Χρόνια αργότερα, το 2019, βρισκόμαστε πάλι στον ίδιο δρόμο (μάλλον), στο οποίο διέρχεται ένα όχημα. Ο οδηγός του, ο οποίος σύντομα θα αποδειχτεί μέλος ακροδεξιάς οργάνωσης, οδηγεί χαλαρός ακούγοντας χιπ χοπ (ρατσιστής με ανοιχτούς μουσικούς ορίζοντες, πρώτη επίδειξη του πειραγμένου χιούμορ της σειράς), όταν θα τον σταματήσει ξαφνικά ένα περιπολικό. Σε μια τυπική σκηνή, ο αστυνομικός θα ήταν λευκός, ο οδηγός μαύρος και τα πράγματα δεν θα εξελίσσονταν καθόλου καλά για τον δεύτερο. Εδώ, η κατάληξη μένει ίδια, οι ρόλοι όμως αλλάζουν. Όση ώρα ο αστυνομικός ρωτάει πληροφορίες τον ταραγμένο οδηγό η κάμερα δεν δείχνει ποτέ τον αστυνομικό. Χρειάστηκε μια ειρωνική απάντηση του οδηγού -“Εγώ μπορώ να δω το πρόσωπο σου;”- για να μάθουμε τελικά ότι οι αστυνομικοί κρύβουν τα πρόσωπα τους φορώντας μια έντονη κίτρινη μάσκα. Ο μαύρος αστυνομικός ζητάει την άδεια οδήγησης, ο οδηγός ανοίγει το ντουλαπάκι και κάπου ανάμεσα σε άλλα αντικείμενα αχνοφαίνεται κάτι που θυμίζει μάσκα του Rorsarch. Ο αστυνομικός κατευθύνεται προς το περιπολικό και ζητάει άδεια για να χρησιμοποιήσει το όπλο του. Ωστόσο, μέχρι να την πάρει, ο οδηγός έχει κατέβει απ’ το όχημα, έχει αρπάξει την του και αρχίζει να τον πυροβολεί (αν και όπως θα δούμε αργότερα, ο αστυνομικός δεν πέθανε, αλλά έπεσε σε κώμα, απ’ το οποίο ξυπνάει στο φινάλε του επεισοδίου). Όπως και στο κόμικ, έτσι κι εδώ, η ύπαρξη του Dr. Manhattan επέτρεψε τη δημιουργία ηλεκτρικών αυτοκινήτων. Το φως του περιπολικού αντί για μπλε είναι κίτρινο για να ταιριάζει με τις μάσκες των αστυνομικών. Ωραία λεπτομέρεια, μπράβο σειρά! Μετά το δυστύχημα, οι αστυνομικοί της Tulsa συγκεντρώνονται για να παρακολουθήσουν ένα βίντεο-μανιφέστο που έστειλαν οι ακόλουθοι του Rorsarch, ονόματι Seventh Kavalry (ή όπως τους φωνάζουν οι αστυνομικοί, 7Κ). Χρησιμοποιώντας ατάκες που θα φέρουν στο μυαλό τα λεγόμενα του πασίγνωστου χαρακτήρα, τα μέλη της οργάνωσης δηλώνουν ξεκάθαρα πως όποιος αστυνομικός σταθεί εμπόδιο στον στόχο τους -ποιόν στόχο εννοούν δεν ξέρουμε- θα σκοτωθεί. Σε αυτό το σημείο, οφείλω να παραδεχθώ πως λατρεύω άπειρα την πιθανότητα το ημερολόγιο του Rorsarch να δημοσιεύτηκε -όπως δηλαδή υπονοεί το φινάλε του κόμικ- και έτσι να δημιουργήθηκε μια ακροδεξιά οργάνωση, η οποία εμπνέεται απ’ τα ιδανικά του χαρακτήρα. Άλλωστε, παρ’ ότι πρόκειται για τον πιο δημοφιλή χαρακτήρα του Watchmen στην πραγματικότητα αποτελεί μια εξαιρετικά αμφιλεγόμενη και προβληματική φιγούρα, οπότε ο τρόπος που χειρίζεται η σειρά την κληρονομιά του είναι σπουδαίος. Βέβαια, και εδώ θα γίνουμε λίγο μέτα, έχει ενδιαφέρον το γεγονός ότι και το Joker χειρίστηκε με παρόμοιο τρόπο τον πρωταγωνιστή του. Να’ ναι τυχαίο άραγε; Οι εξελίξεις έχουν αναστατώσει τους αστυνομικούς, οι οποίοι πίστευαν πως είχαν ξεμπερδέψει με δαύτους, αφού όπως αναφέρεται, είχαν τρία χρόνια να κάνουν επίθεση, δημιουργώντας την ψευδαίσθηση ότι είχαν εξαφανιστεί. Έτσι, αποφασίζουν να επιτεθούν στο κρησφύγετο τους, το οποίο ευτυχώς γνωρίζουν πού είναι. Της επίθεσης θα ηγηθεί ο αρχηγός της αστυνομίας, Judd Crawford (περισσότερα για αυτόν σε λίγο) και η Angela Abar που φαίνεται να είναι η πρωταγωνίστρια της σειράς. Εκτιμάω τόσο πολύ το γεγονός ότι η σειρά μας έχει χαρίσει. ήδη απ’ τον πιλότο, παλαβές εικόνες σαν και αυτές. Ωστόσο, την Angela την γνωρίζουμε υπό εντελώς διαφορετικές συνθήκες. Την πρώτη φορά που εμφανίζεται στην οθόνη μας, τη βλέπουμε σε μια τάξη να κάνει μαθήματα ζαχαροπλαστικής, εξηγώντας τη σημασία του διαχωρισμού των ασπραδιών των αυγών απ’ το υπόλοιπο αυγό και πληροφορώντας μας πως κάποτε ήταν αστυνομικός, αλλά βγήκε στη σύνταξη. Βέβαια, όπως θα διαπιστώσουμε λίγο αργότερα, η ζαχαροπλαστική είναι απλά η βιτρίνα, στην πραγματικότητα ποτέ δεν συνταξιοδοτήθηκε απ’ το επάγγελμα της αστυνομικού. Έτσι, λίγο αργότερα δέχεται μήνυμα για τη συνέλευση που αναφέραμε νωρίτερα. Μπαίνει γρήγορα στο αυτοκίνητο της, κατευθύνεται προς ένα τροχόσπιτο, σπάει την πόρτα, πιάνει τον άντρα που έμενε εκεί μέσα και τον βάζει στο πορτ-μπαγκάζ του αυτοκινήτου της. Όταν φτάνει στο αστυνομικό τμήμα, περιμένει στο γραφείο του Judd, τον ενημερώνει για τον άντρα, πεπεισμένη πως πρόκειται για μέλος της 7Κ, οπότε αρχίζουν την ανάκριση. Αρχικά, τον τοποθετούν σε ένα κυκλικό δωμάτιο, περιτριγυρισμένο με οθόνες. Κατά τη διάρκεια της ανάκρισης εμφανίζονται διάφορες εικόνες ικανές να κάνουν την ψυχούλα ενός ρατσιστή να αντιδράσει και μια από αυτές είναι η μάσκα του Rorsarch, η οποία όντως προκαλεί λεπτές αλλαγές στο βλέμμα του άντρα. Ο αστυνόμος που τον ανέκρινε και απ’ ότι φαίνεται είναι ικανός να αντιληφθεί κάθε κίνηση των βλεφάρων, βγαίνει έξω και λέει στην Angela πως είχε δίκιο που υποψιαζόταν τον τύπο ως μέλος της 7K και εκείνη πάει να συνεχίσει την ανάκριση με τον δικό της τρόπο. Αρχικά, προσεγγίζει τον άντρα, του ζητάει συγγνώμη για την απαράδεκτη συμπεριφορά της νωρίτερα στο τροχόσπιτο, εκείνος δείχνει κατανόηση και εκείνη αφού τον ευχαριστήσει, τον αρπάζει και τον πετάει σε ένα δωμάτιο, αρχίζοντας να τον πλακώνει στο ξύλο. Η μέθοδος της δεν αργεί να λειτουργήσει, αφού λίγο αργότερα, βγαίνει έξω και αναφέρει το μέρος στο οποίο πρέπει να επιτεθούν. Το ενδιαφέρον με αυτή τη σκηνή είναι η εικονογραφία που χρησιμοποιείται - φέρνει στο μυαλό πάλι τον Rorsarch. Από τη μια έχουμε την εξαιρετικά κουλ, εντυπωσιακή και ευφάνταστα σχεδιασμένη μάσκα του αστυνόμου-ανακριτή, που είναι σαφώς εμπνευσμένη απ’ την αντίστοιχη του Rorsarch. Από την άλλη, όσο η Angela βασάνιζε τον κρατούμενο της, το καδράρισμα είναι ευθεία αναφορά σε εκείνη τη σκηνή του κόμικ, όπου ο Rorsarch, λίγο πριν δραπετεύσει απ’ τη φυλακή, σκοτώνει -μάλλον με εξαιρετικά βίαιο τρόπο- έναν συγκρατούμενο του που του απειλούσε τη ζωή και αίματα άρχισαν να βγαίνουν από το κενό, κάτω από την πόρτα. Μέχρι στιγμής λοιπόν, η σειρά ναι μεν έχει ως πρωταγωνιστές τους αστυνομικούς, ωστόσο δεν φαίνεται να παίρνει ξεκάθαρα το μέρος τους, αφού τους εξισώνει με έναν ψυχοπαθή. Ενδιαφέρουσα προσέγγιση, σαφώς πιστή στην περιπλοκότητα του κόμικ, μένει όμως να δούμε πως θα εξελιχθεί. Όντως, αμέσως μετά βλέπουμε τους αστυνομικούς να έχουν περικυκλώσει το ράντσο των K7, μέσα στο οποίο κάποια μέλη της οργάνωσης συλλέγουν… μπαταρίες. Οι αστυνομικοί κρύβονται πίσω από ένα κοπάδι αγελάδων που είναι εκεί γύρω, έτοιμοι να εισβάλλουν στο χώρο, αλλά γίνονται γρήγορα αντιληπτοί, οπότε δέχονται πυρά, τα οποία μπορεί να μην πετυχαίνουν ούτε έναν αστυνομικό, αλλά αποδεκατίζουν το κοπάδι των αγελάδων. Κάποια στιγμή, όταν τελείωσαν οι σφαίρες, οι Angela βρίσκει την ευκαιρία να επιτεθεί, κυνηγάει έναν τύπο, ο οποίος κατευθύνεται προς το κρησφύγετο, αλλά προτού προλάβει να τον πιάσει εκείνος έχει καταπιεί ένα χάπι, αυτοκτονώντας. Ωστόσο, το κυνηγητό δεν σταματά εδώ, αφού όσο γινόταν ο πανικός, δύο μέλη της οργάνωσης μπήκαν κρυφά σε ένα αεροπλανάκι για να ξεφύγουν. Αμ δε. Που να’ ξεραν πως ο Judd θα πέταγε με κάτι που μοιάζει με το όχημα του δεύτερου Nite Owl και θα τους έψηνε με το φλογοβόλο του; Βέβαια, το ιπτάμενο όχημα του Judd δεν άντεξε την ισχυρή επίθεση και κουρασμένο σωριάστηκε στο έδαφος. Η Angela τρομαγμένη το πλησίασε, προσπαθώντας να απεγκλωβίσει τον Judd και την άλλη αστυνομικό που ήταν μαζί του στο όχημα. Τελικά, εκείνος βγαίνει από την οροφή και ρωτάει την Angela αν είναι καλά, με την καλά να κάνει ελαφριά επίδειξη του πειραγμένου χιούμορ της. “K7 καλοί, μόνο ψητοί”. Την αρκετά επιτυχημένη αποστολή ενάντια των K7 θα ακολουθήσει ένα οικογενειακό τραπέζι με τις οικογένειας της Angela και του Judd, στο οποίο ο δεύτερος θα αποκαλύψει -ύστερα από πίεση της παρέας- το φωνητικό του ταλέντο. Μέσα από αυτή τη σύντομη, αλλά στρατηγικά τοποθετημένη σκηνή ανακαλύπτουμε έναν γλυκύτατο και εξαιρετικά συμπαθή άνθρωπο. Ωστόσο, αν κρίνουμε και από τον αγχωτικό χτύπο του ρολογιού που ακούγεται σ’ όλη τη διάρκεια της, η σειρά έχει ύπουλους σκοπούς, αφού το μέλλον του Judd προδιαγράφεται δυσοίωνο. Οι υποψίες μας για την κατάληξη του χαρακτήρα, επιβεβαιώνονται λίγο αργότερα όταν δέχεται μια επείγουσα κλήση και αναγκάζεται να αφήσει τη γυναίκα του. Φοράει τη στολή του, με την οποία φαίνεται να έχει κάποια εμμονή (κρατήστε το αυτό), της λέει ότι θα προσέχει και ότι δεν χρειάζεται να τον περιμένει και φεύγει. Ε, μετά από λίγο, η Angela, διακόπτει εκνευρισμένη τις ερωτικές περιπτύξεις με τον άντρα της για να απαντήσει σε ένα τηλεφώνημα που δέχεται από έναν άντρα, ο οποίος όχι μόνο φαίνεται να γνωρίζει πολλά για εκείνη, αλλά της λέει να τον συναντήσει σε ένα συγκεκριμένο σημείο. Όταν φτάνει εκεί, βλέπει τον ηλικιωμένο μαύρο άντρα σε αναπηρικό καροτσάκι –μήπως είναι το παιδί που είδαμε στην αρχή;- που της είχε μιλήσει και νωρίτερα στο επεισόδιο. Η κάμερα ανεβαίνει, ο ήχος μιας κουκουβάγιας ακούγεται (κρατήστε το και αυτό) και αμέσως μετά αποκαλύπτεται το κρεμασμένο πτώμα του Judd. Κάπως έτσι, το πρώτο επεισόδιο της σειράς ολοκληρώνεται με μια δολοφονία, ακριβώς δηλαδή, όπως ξεκίνησε και το πρώτο τεύχος του Watchmen. Το ματωμένο σήμα κλείνει το μάτι στην ματωμένη κονκάρδα του Comedian. Αποκομμένος από το υπόλοιπο επεισόδιο παραμένει ο Ozymandias(;) του Jeremy Irons, ο οποίος κατοικεί σε μια απομακρυσμένη έπαυλη κάπου στην Ουαλία (τουλάχιστον εκεί έγιναν τα γυρίσματα), με τον υπόλοιπο κόσμο να τον θεωρεί νεκρό. Σύμφωνα με πληροφορίες, η ιστορία του γυρίστηκε αυτόνομη, πριν από κάθε τι άλλο, οπότε υποψιαζόμαστε ότι θα διατηρήσει μια αυτόνομη πορεία σε σχέση με τις εξελίξεις. Τί και πώς, θα τα μάθουμε σύντομα. Αυτό που προξενεί έντονο ενδιαφέρον στην περίπτωση του Ozymandias είναι οι υπηρέτες απ’ τους οποίους περιτριγυρίζεται, που μεταξύ μας, δεν φαίνονται και διάνοιες. Δηλαδή, είναι δυνατόν να δίνεις σε έναν άνθρωπο ένα πέταλο αλόγου για να κόψει μια τούρτα; Τι φάση; Κάποια στιγμή, ο Ozymandias αναφέρει ότι γράφει ένα θεατρικό, “Ο γιος του ωρολογοποιού”, στο οποίο θέλει τους δύο υπηρέτες του να πρωταγωνιστήσουν. Δεδομένου ότι ο Jon Osterman aka Dr Manhattan ήταν γιός ωρολογοποιού, κάτι μας λέει πως το θεατρικό έχει να κάνει με τον μπλε υπεράνθρωπο (τον οποίον είδαμε νωρίτερα να γκρεμίζει κάτι κάστρα στον Άρη) και ίσως, λέμε ίσως, οι δύο υπηρέτες να είναι κάποιου είδους πειραματαζώα. Ξανά, δεν έχουμε ιδέα, ελπίζουμε να μάθουμε σύντομα. Πάντως, όπως και να έχει ο Jeremy Irons είναι ιδανικός στον ρόλο. Διαθέτει το κύρος και τη γοητεία του χαρακτήρα και μπορούμε να πούμε πως φαίνεται αρκετά ευδιάθετος, οπότε το σχέδιο του για τη σωτηρία μάλλον πήγε καλά. Ωστόσο, κάθε φορά που μιλάνε οι υπηρέτες του μια διακριτική πικρία και απογοήτευση σχηματίζεται στο πρόσωπο του. Σε καμία περίπτωση δεν είμαστε σε θέση να προβλέψουμε την πορεία μιας σειράς από το πρώτο επεισόδιο. Ωστόσο, σαν πρώτο δείγμα, το κατά Lindelof Watchmen δεν απογοητεύει, μεταφέρει σε τηλεοπτική δομή κάποια πολύ ιδιαίτερα χαρακτηριστικά του κόμικ, διατηρεί την περιπλοκότητα της ιστορίας και βάζει πλώρη για μια απ’ τις καλύτερες σειρές της χρονιάς, ανεξαρτήτως είδους. Το αν θα τα καταφέρει, εδώ θα είμαστε αν το διαπιστώνουμε επεισόδιο το επεισόδιο. Παρατηρήσεις – Χτίσιμο Κόσμου – Θεωρίες Τα καλαμάρια Στο φινάλε του κόμικ, η Νέα Υόρκη έπεσε θύμα επίθεσης ενός γιγαντιαίου χταποδιού/καλαμαριού. Η ταινία αποφάσισε να αλλάξει το φινάλε, αλλά η σειρά -πολύ σοφά- φαίνεται να μένει πιστή στο αρχικό υλικό. Τώρα, αυτό το συμβάν φαίνεται πως δεν ήταν μεμονωμένο, αφού κάποια στιγμή εμφανίζονται πολλά μικρά καλαμαράκια να πέφτουν απ’ τον ουρανό. Επειδή όμως όλοι αντιδράνε αρκετά ψύχραιμα, μάλλον το φαινόμενο είναι αρκετά συχνό. Για άλλη μια φορά, ανυπομονούμε να μάθουμε περισσότερα. Robert Redford for President Στο κόμικ ο Redford υποτίθεται ότι θα κατέβαινε για υποψήφιος για την προεδρία των ΗΠΑ και απ’ ότι φαίνεται τα κατάφερε και μάλιστα με μεγάλη επιτυχία. Ωστόσο, δεν έχουν την ίδια άποψη τα συντηρητικά στοιχεία της χώρας, αφού όπως μαθαίνουμε από μια ακροδεξιά ραδιοφωνική εκπομπή που άκουγε ο Judd λίγο πριν πεθάνει (κρατήστε και αυτό), κατά τη διάρκεια της διακυβέρνησης Redford η γη προς κατοίκηση μειώθηκε, ο αριθμός των ζώων προς κατανάλωση επίσης μειώθηκε, ενώ πλέον κάποιος χρειάζεται να περιμένει έξι ολόκληρους μήνες για να πάρει όπλο! Με άλλα λόγια, ο Redford φαίνεται πως ξέφυγε από τη συντηρητική πολιτική, ενοχλώντας αρκετούς. Αυτή την Αμερική θέλουμε άραγε; Αισιοδοξία για το μέλλον Βέβαια, υπάρχουν και άτομα που βλέπουν με θετικό μάτι τις πολιτικές του Redford είχε με αποτέλεσμα να κυκλοφορούν με πινακίδες όπως αυτή, που γράφει The Future Is Bright (Το Μέλλον Είναι Λαμπρό), αντικαθιστώντας το αισθητά πιο καταθλιπτικό και απαισιόδοξο End Is Nigh (Το Τέλος Πλησιάζει) που συναντούσαμε στο κόμικ. Κάτι μας λέει βέβαια, πως η δεύτερη πινακίδα σύντομα θα αποδειχτεί πιο επίκαιρη. Ντοκυμαντέρ για Minutemen Στο κόμικ μαθαίναμε διάφορες πληροφορίες για τη δράση των Minutemen μέσα απ’ την αυτοβιογραφία του πρώτου Nite Owl. Εδώ, φαίνεται πως αυτό θα συμβεί μέσα από μια τηλεοπτική εκπομπή. Εγκρίνουμε. Είναι ο Judd ο Night Owl ο Δεύτερος; Μπορεί να μην μάθαμε πολλά για το παρελθόν του Judd, ωστόσο κάποια στρατηγικά τοποθετημένα στοιχεία, αφήνουν να εννοηθεί ότι ο Judd είναι ο Night Owl που γνωρίσαμε στο κόμικ. Ποιά είναι αυτά τα στοιχεία; Αρχικά, το σκάφος που χρησιμοποιεί είναι σχεδόν ίδιο με εκείνο που χρησιμοποιούσε ο Night Owl. Δεύτερον, όταν η Angela πήγε στο γραφείο του, την είδαμε να πίνει καφέ από μια κούπα σε σχήμα κουκουβάγιας, ενώ και λίγο πριν αποκαλυφθεί το πτώμα του, ακούστηκε μια κουκουβάγια. Last but not least, που λένε και στο χωριό μου, ο τρόπος που ερμηνεύει τον χαρακτήρα ο Don Johnson είναι γεμάτος αυτοπεποίθηση, αναφέροντας μάλιστα λίγο πριν αποχαιρετήσει τη γυναίκα του πως “ξεχειλίζει αυτοπεποίθηση”. Στο κόμικ, ο χαρακτήρας του Nite Owl ήταν ακριβώς το αντίθετο, μάλιστα μόνο όταν φόραγε τη στολή του ένιωθε ισχυρός και γεμάτος δύναμη, αλλά μέσα στα χρόνια αυτό μπορεί να έχει αλλάξει. Αν και ακόμα, όπως είδαμε νωρίτερα, έχει ένα κολληματάκι με τη στολή του. Τώρα, αν όντως ισχύει κάτι τέτοιο, τι μπορεί να σημαίνει; Σε εντελώς μέτα επίπεδο, η ιστορία της σειράς ξεκινάει με τη δολοφονία ενός πρώην υπερήρωα, ακριβώς όπως και στο κόμικ. Σεναριακά μεταφράζεται σε αφορμή για να εμφανιστεί η Silk Spectre της Jean Smart με την οποία ήταν σε σχέση ο Nite Owl στο φινάλε του κόμικ, έχοντας μάλιστα αλλάξει τα ονόματα τους. Είναι λοιπόν και μια καλή ευκαιρία να μάθουμε τι συνέβη μεταξύ τους. Όχι κι άσχημα. Τα πράγματα περιπλέκονται αρκετά περισσότερο όμως, αν λάβουμε υπόψη μας μερικά ακόμα στοιχεία. Γιατί ο Judd άκουγε ακροδεξιά εκπομπή; Μήπως είναι μέλος της 7K; Επίσης, το επεισόδιο κλείνει με έναν μαύρο να πιάνει τον διεφθαρμένο σερίφη, θυμίζοντας… την εισαγωγή του επεισοδίου. ΤΙ ΣΚΑΤΑ ΣΥΜΒΑΙΝΕΙ; ΕΙΝΑΙ Ο NITE OWL ΦΑΣΙΣΤΑΣ;\nDeadpool - Ο Καλός, ο Κακός και ο Άσχημος (Gerry Duggan, Brian Posehn, Declan Shalvey, Scott Koblish)\nΠρώτη Ελληνική Κυκλοφορία: 04-08-2019 Υλικό Τευχών: Deadpool v3 13-19 (July/November 2013) Μια πράκτωρ της ΑΣΠΙΔΑ, η Έμιλι Πρέστον, «συγκατοικεί» στο κεφάλι του Ντέντπουλ μετά από μια περιπέτεια στην οποία μεταφέρθηκε η συνείδηση της από έναν Νεκρομάντη. Επίσης, επί χρόνια, κάποιος αρπάζει τον Ντέντπουλ, τον βάζει σε καταστολή και κάνει συγκομιδή των οργάνων του. Αυτό μάλλον εξηγεί και την παρανοϊκή φύση του χαρακτήρα. Αλλά αυτά έχουν συμβεί σε προηγούμενα τεύχη που δεν έχουν μεταφραστεί στην Ελλάδα. Εδώ βλέπουμε την κατάληξη της μιας περίπτωσης. Ξεκινώντας με μια ιστορία που μπορεί να έχει συμβεί στην δεκαετία του '70, πριν την δημιουργία του χαρακτήρα δηλαδή, ο Ντέντπουλ συνεργάζεται με τους Πάουερ Μαν και Άιρον Φιστ - παρά την θέληση τους - για να καταπολεμήσουν έναν υπέρ εγκληματία που τρομοκρατεί μια μανάβισσα και την κόρη της. Η ομάδα καταφέρνει να νικήσει τον εγκληματία πετρώνοντας τον με το ίδιο το ραβδί του. Όταν ο εγκληματίας καταφέρνει να ξεπετρώσει στο παρόν, η ομάδα επανενώνεται και καταφέρνει να τον νικήσει πετρώνοντας τον πάλι, με το σώμα του να καταλήγει στην θάλασσα. Το πρώτο μέρος αυτής της ιστορίας είναι σχεδιασμένο με τρόπο που αντιγράφει τα κόμικς της δεκαετίας του '70 και ο διάλογος κινείται σε ανάλογα επίπεδα. Η μετάφραση επίσης πασχίζει να ακολουθήσει στην εξομοίωση του ύφους, αλλά δεν τα καταφέρνει, βγάζοντας ένα ξύλινο αποτέλεσμα, κάνοντας αυτό το κομμάτι της ιστορίας, τον αδύναμο κρίκο. Το μόνο καλό από εδώ που βρήκα, είναι το σχέδιο του Σκοτ Κόμπλις, που είναι αρκετά καρτουνίστικο, άρα κατάλληλο για αυτό που ήθελαν να προσδώσουν. Κατά τα άλλα, πρόκειται για μια αδιάφορη τρολιά που περνάει για ιστορία, με εξαίρεση ενός κομματιού που αποκτά νόημα στην συνέχεια. Και ερχόμαστε στο ζουμί αυτής της έκδοσης, το πενταμερές Ο Καλός, ο Κακός και ο Άσχημος. Χρησιμοποιώντας τον τίτλο της κλασικής ταινίας του Σέρτζιο Λεόνε, οι σεναριογράφοι βάζουν τον Γούλβεριν και τον Κάπτεν Αμέρικα να συνεργάζονται - μετά την αρχική τους άρνηση και την αναγκαστική συμμετοχή τους από τα ακόλουθα γεγονότα - με τον Ντέντπουλ για να πολεμήσουν έναν στρατηγό της Βόρειας Κορέας και τον υπεύθυνο για την συγκομιδή των οργάνων του, τα οποία τα χρησιμοποιούσε σε πειράματα για την δημιουργία υπερανθρώπων, σε συνδυασμό με το DNA της ομάδας των X-Men του 1975! Ο Ντέντπουλ εδώ διαπιστώνει σε τι εύρος χειραγωγούνταν όλα αυτά τα χρόνια, πόσο μέρος του χαρακτήρα του είναι δικό του και πόσο αποτέλεσμα της συνεχής εκμετάλλευσης του, ενώ ανακαλύπτει επίσης πως έχει άτομα από το παρελθόν του που θα μπορούσε να είναι μαζί τους αν τους θυμόταν. Και εδώ είναι που οι ιστορίες των 2 τευχών ενώνονται, με τρόπο που δεν θα αποκαλύψω. Το αποτέλεσμα πάντως είναι μια καλογραμμένη ιστορία που παντρεύει με επιτυχία την καθαρή περιπέτεια και το δράμα, δίνοντας μας μια πτυχή του χαρακτήρα και μια εξήγηση για τον λόγο που είναι έτσι όπως είναι, που μάλλον δεν περιμέναμε πραγματικά να δούμε ποτέ, και που να είμαι ειλικρινής, δεν ξέρω αν η Μάρβελ αποφάσισε να διατηρήσει σε μετέπειτα ιστορίες. Το σχέδιο του Ιρλανδού Ντέκλαν Σάλβεϊ είναι αρκούντως ταιριαστό και ατμοσφαιρικό, βάζοντας μας μέσα στο κλίμα. Από τις 4 εκδόσεις που έχουν βγει τα τελευταία 2 χρόνια με περιπέτειες του Ντέντπουλ στην Ελλάδα, αυτή πιστεύω είναι η καλύτερη και η πιο στρωτή. Είναι επίσης η καλύτερη σειρά από τις 6 σειρές της Μάρβελ που είχε βγάλει η Οξύ σε συνεργασία με την εφημερίδα Έθνος μέσα στο 2019 και μας την φύλαγαν για το τέλος, μιας και μετά ασχολήθηκαν με σειρές της DC.\nHard Rock vol.2 (Tasmar)\nΔράκουλας - Η Εξομολόγηση του (Γιώργος Πολ Παπαδάκης, Νίκος Malk Γιαμαλάκης)\nΗ Ρουμανία σαν χώρα, και η Τρανσυλβανία ειδικότερα, έχουν γίνει γνωστές από το πασίγνωστο μυθιστόρημα του Μπραμ Στόκερ, το Δράκουλα. Ο οποίος Βλαντ Τσέπες, όπως ήταν το πραγματικό όνομα του ιστορικού πρόσωπου, από το οποίο εμπνεύστηκε ο Στοκερ, έμεινε γνωστός για την σκληρότητα με την οποία αντιμετώπιζε τους εχθρούς του. Με την πάροδο των ετών, ιστορική πραγματικότητα, θρύλοι και δεισιδαιμονίες, έμπλεξαν τα κουβάρια τους και ουσιαστικά κανείς δεν ξέρει που τελειώνει το γεγονός και που ξεκινάει η μυθοπλασία. "Όταν όμως μεγάλοι δημοσιογραφικοί οργανισμοί, όπως το National Geographic, καταπιάνονται με μια έρευνα γύρω από την πραγματική ζωή του Δράκουλα και την όποια σύνδεση του με το θρύλο,τότε ακόμα και οι πιο δύσπιστοι, στρέφουν το βλέμμα και παρατηρούν..." (από το πρώτο καρέ του κόμικ) Όπως καταλάβατε, πρόκειται για μια ακόμα απόπειρα προσέγγισης της ιστορίας του γνωστού Κόμη/βρυκόλακα, από 2 Έλληνες δημιουργούς. H συγκεκριμένη προσπάθεια γίνεται σε μορφή graphic novel, σε περίπου 100 σελίδες. Το σενάριο δεν είναι κάτι το ιδιαίτερα πρωτότυπο, παρά μόνο στο ότι φέρνει την δράση στην σύγχρονη εποχή, με πρωταγωνιστές τα μέλη του ενός συνεργείου του National Geographic και η σύγκρουσή τους με το προαιώνιο κακό και... τα κορίτσια του! Η συντριπτική πλειοψήφία της πλοκής εκτυλίσσεται μέσα στο πύργο του Δράκουλα, σε βαθμό που μου θύμισε θεατρικό έργο, και κάνοντας, οπτικά τουλάχιστον, το κόμικ σχετικά μονότονο. Παρόλο που ο Malk κάνει φιλότιμες προσπάθειες, γεμίζοντας τα καρέ του και δίνοντας μεγάλη λεπτομέρεια σε πρόσωπα, εκφράσεις και κινήσεις, όταν στα 2/3 του έργου, το φόντο σου είναι πέτρινοι τοίχοι, δεν μπορείς να κάνεις και παπάδες. Είναι κρίμα, γιατί το σενάριο προσφέρει στιγμές ενδιαφέρουσες και τρομακτικές, και ο σχεδιαστής είναι τρομερά έμπειρος στο είδος, πράγμα που με κάνει να πιστεύω ότι με πιθανή χρήση 1-2 διαφορετικών υποβάθρων, θα ανέβαινε πολύ σε επίπεδο. Συνολικά, πρόκειται για μια αξιόλογη προσπάθεια, για τα ελληνικά δεδομένα, και ίσως το γεγονός ότι έχω μια αγάπη στον Τρανσυλβανό ρουφήχτρα με κάνουν πιο δύσκολο. Αξίζει σίγουρα πάντως να δοκιμαστεί από όλους.\nΚόρτο Μαλτέζε - Η Μέρα της Ταροβεάν (Juan Díaz Canales, Rubén Pellejero)\nΜια που σήμερα είναι 1 Νοεμβρίου, ξέρεις, η Μέρα των Νεκρών, των Αγίων Πάντων, το Χάλογουιν, το Σάουεν, η Ταροβεάν, θα σου διηγηθώ μια ιστορία που έχει σχέση μ' αυτή τη σημαδιακή ημερομηνία. Με αυτά τα λόγια ξεκινάει η δέκατη πέμπτη περιπέτεια του Κόρτο Μαλτέζε, η τρίτη δια χειρός Juan Díaz Canales και Rubén Pellejero. Το ενδιαφέρον αυτού του άλμπουμ είναι ότι τα γεγονότα του οδηγούν απευθείας στην Μπαλάντα της Αλμυρής Θάλασσας, το κόμικ-αφετηρία του Κόρτο Μαλτέζε και κατά πολλούς κορυφαίο έργο του Hugo Pratt. Ριψοκίνδυνη απόφαση, ιδιαίτερα αν αναλογιστεί κανείς ότι τα προηγούμενα εγχειρήματα των Canales και Pellejero (Κάτω από την Ήλιο του Μεσονυκτίου και Εκουατόρια) δεν έγιναν δεκτά με ενθουσιασμό. Είναι νύχτα και ο Κόρτο Μαλτέζε συναντιέται με τον άσπονδο φίλο του, τον Ρασπούτιν, σε ένα νεκροταφείο της Τασμανίας. Έχουν αναλάβει να ελευθερώσουν τον Καλαμπούς, έναν νεαρό ιθαγενή με μυστηριώδες παρελθόν, ο οποίος κρατείται αιχμάλωτος σε μια φυλακή διοικούμενη από τους πρώην κατάδικους. Έτσι ξεκινάει μια ακόμη περιπέτεια του ρομαντικού ναυτικού, που θα τον ταξιδέψει στο Βόρνεο και τα μικρονήσια του Ειρηνικού και θα τον θέσει απέναντι σε άγριους ντόπιους και κυνικούς αποίκους. Για πρώτη φορά, οι δύο δημιουργοί καταφέρνουν να πετύχουν τη συνταγή των κόμικς του Pratt. Η ποιητικότητα και η ενδοσκόπηση είναι στη σωστή αναλογία σε σχέση με την περιπέτεια. Οι αλληλεπιδράσεις των χαρακτήρων με ιστορικά πρόσωπα (μεταξύ των οποίων οι Λευκοί Ράτζα του Σαραουάκ και ο φωτογράφος J.W. Beattie) είναι οργανικά τοποθετημένες μέσα στην πλοκή, η οποία διαθέτει μια καλή δόση «πραττικού» δράματος. Το σχέδιο θυμίζει ευχάριστα Pratt και ταυτόχρονα διαθέτει κάποια καρέ που δεν εμπεριέχονταν στο ρεπερτόριό του. Ο δε χρωματισμός είναι μάλλον ανώτερος από αυτόν των προηγούμενων άλμπουμ. Θεωρώ ότι οι φίλοι του αυθεντικού έργου θα το απολαύσουν. Η ελληνική έκδοση, από τις Εκδόσεις Μικρός Ήρως, κυκλοφόρησε τον Νοέμβριο του 2019, με ένα μήνα διαφορά από την ιταλική και μόλις μερικές μέρες μετά τη γαλλική. Αξιοθαύμαστο, αν μη τι άλλο.


Αραχτοί και Light: Ένα παράξενο «νεκροταφείο» για… άγκυρες!\nΌταν, όμως, τα αποθέματα ψαριών μειώθηκαν αισθητά, οι περισσότεροι αλιείς εγκατέλειψαν τη δουλειά τους και στράφηκαν στον τουρισμό, ο οποίος είναι πλέον το κύριο επάγγλεμα των κατοίκων. Το μόνο που έμεινε να θυμίζει… τις καλές ψαριές άλλων εποχών είναι οι σκουριασμένες άγκυρες εν είδει ενός παράδοξου «νεκροταφείου» στην παραλία.\nΠιο συγκεκριμένα, στην αμμώδη παραλία Barril, η οποία εκτείνεται αρκετά χιλιόμετρα κατά μήκος της πόλης, οι επισκέπτες μπορούν να δουν εκατοντάδες άγκυρες καρφωμένες στο έδαφος, σε ένα «Cemitério Das Âncoras» όπως το αποκαλούν οι ντόπιοι ή αλλιώς «Νεκροταφείο για Άγκυρες»!\n«Πάνω από 14 χιλιόμετρα παραλίας καλύπτονται από παλιές, σκουριασμένες άγκυρες, εις ανάμνησιν των ψαράδων τόνου της περιοχής, που «παρέδωσαν» κάποια στιγμή τα… όπλα τους!», λέει ένας κάτοικος και συμπληρώνει:\n«Ξαπλωμένες όπως είναι στη λευκή άμμο υπενθυμίζουν σε όλους μας τις παλιές καλές εποχής της Τavira, όταν η αλιεία του τόνου ήταν ο βασικότερος πόρος ζωής για όλους…»! Και επιπλέον, το παράξενο αυτό «νεκροταφείο» είναι ένα σημαντικό τουριστικό αξιοθέατο…


All is Gossip: Θανάσης Τσαλταμπάσης: «Είναι ωραίο να σε αναγνωρίζουν στον δρόμο»\nΘανάσης Τσαλταμπάσης: «Είναι ωραίο να σε αναγνωρίζουν στον δρόμο»\nΟ Θανάσης Τσαλταμπάσης σε πρόσφατη συνέντευξή του στο περιοδικό «Τηλέραμα» μίλησε για τα νέα επαγγελματικά σχέδιά του και αποκάλυψε τη σχέση του με το «καλάμι».\nΓια το αν τον βοήθησε η κρίση να κάνει την αυτοκριτική του και να βελτιωθεί υποκριτικά, απάντησε αρνητικά. «Η αυτοκριτική ήταν ανέκαθεν στοιχείο του χαρακτήρα μου. Πάντα ήμουν ο σκληρότερος κριτής του εαυτού μου. Εμένα η κρίση με βοήθησε να γίνω πιο δημιουργικός. Εκεί, πχ που έγραφα και τα καταχώνιαζα στο ντουλάπι μου, τώρα στρώθηκα και έγραψα ένα σενάριο, το οποίο ήδη πήρε έγκριση και πρόκειται να γίνει κινηματογραφική ταινία», ενώ για αυτή την ταινία αποκάλυψε: «Το μόνο που μπορώ να πω είναι πώς ο βασικός μου ήρωας είναι ένας τύπος που γεννήθηκε άτυχος! Ώσπου μια μέρα αποφασίζει να πάει κόντρα στη φύση και στη γκαντεμιά που τον κατατρέχει μια ζωή και να αναζητήσει την τύχη και την ευτυχία. Πρόκειται για μια κωμωδία που έχει μέσα πολλά βιωματικά στοιχεία».\nΘεωρεί τον εαυτό του άτυχο; «Κάθε άλλο. Νιώθω πολύ τυχερός από όλες τις απόψεις. Έχω οικογένεια και φίλους που με αγαπούν και τους αγαπώ και κάνω μια δουλειά την οποία ονειρευόμουν από πιτσιρίκος, τι άλλο να ζητήσει κανείς;» λέει και ολοκληρώνει εξομολογούμενος αν φλέρταρε ποτέ με την έπαρση και το «καλάμι»: «Ούτε για μια στιγμή. Αφενός γιατί είχα καλές βάσεις από την οικογένειά μου, αφετέρου γιατί το να γίνω ηθοποιός αποδείχτηκε για μένα μια φυσική εξέλιξη των ονείρων που έκανα από μικρός. Είναι ωραίο να σε αναγνωρίζουν στον δρόμο, δεν το κρύβω. Αυτή η αναγνωρισιμότητα όμως δεν με εξέπληξε τόσο ώστε να με κάνει να καβαλήσω το καλάμι».


1η ημέρα Δευτέρα:23/12/19\nΣυγκέντρωση στη δημαρχία και αναχώρηση νωρίς το πρωί. Με ενδιάμεσες στάσεις για καφέ και φαγητό, φθάνουμε το απόγευμα στην Αθήνα τακτοποίηση στο ξενοδοχείο. Ξεκινάμε με μια πρώτη βόλτα στην στολισμένη Πρωτεύουσα. Επιστροφή στο ξενοδοχείο. Διανυκτέρευση.\n2η ημέρα Τρίτη:24/12/19\nΠρωινό και επιβίβαση στο λεωφορείο για να ξεκινήσουμε μια όμορφη βόλτα όπου θα έχουμε την δυνατότητα να δούμε την Πλατεία Κλαυθμώνος την παλιά Βουλή όπου δεσπόζει το άγαλμα του Θεόδωρου Κολοκοτρώνη, την πλατεία Συντάγματος με την Βουλή των Ελλήνων , το προεδρικό μέγαρο , το Παναθηναϊκό στάδιο , στήλες του Ολυμπίου Διός και να καταλήξουμε στο μουσείο της Ακρόπολης, χρόνος για ξενάγηση και περιήγηση στο Μουσείο . Ελεύθερος χρόνος για καφέ, φαγητό και βόλτα στην γραφική αγορά της Πλάκας, στο Ψειρή, στο Μοναστηράκι και Ερμού. Επιστροφή το απόγευμα στο ξενοδοχείο. Προαιρετική διασκέδαση. Διανυκτέρευση.\n3η ημέρα Τετάρτη :25/12/19\n4η ημέρα Πέμπτη:26/12/19\nΤιμή συμμετοχής κατ’ άτομο σε δίκλινο : 209€,\n*Μεταφορές με πολυτελή πούλμαν του γραφείου μας. * Τρείς διανυκτερεύσεις στο\nξενοδοχείο OSCAR 3*(7,8 booking)με πρωινό στο κέντρο των Αθηνών. *Ξεναγήσεις,\nπεριηγήσεις σύμφωνα με το πρόγραμμα. * Συνοδό του γραφείου μας. Ταξιδιωτική Ασφάλιση\nΑστικής Ευθύνης με την Generally Life. Έξτρα Ατομική ασφάλιση Ατυχημάτων,\nευθύνη του πελάτη να τη ζητήσει, με εξτρά βέβαια πληρωμή 5€ το άτομο.(έως 70 ετών)\n*Το Φ.Π.Α. της εκδρομής.


Κλειστά σχολεία και πανεπιστήμια στη Θεσσαλονίκη | Typosthes\nΘΕΣΣΑΛΟΝΙΚΗ 11/01/2017 03:29\nΚλειστά σχολεία και πανεπιστήμια στη Θεσσαλονίκη\nΓια σήμερα Τετάρτη (11/1)\nΚλειστά θα παραμείνουν σήμερα, Τετάρτη, όλα τα σχολεία του Νομού Θεσσαλονίκης εξαιτίας της πυκνής χιονόπτωσης και των ιδιαίτερα χαμηλών θερμοκρασιών. Για τρίτη συνεχή ημέρα τα σχολικά συγκροτήματα πρωτοβάθμιας και δευτεροβάθμιας εκπαίδευσης δεν θα λειτουργήσουν με αποφάσεις που έλαβαν οι Δήμοι.\nΣυγκεκριμένα, στο Δήμο Θεσσαλονίκης, δεν θα λειτουργήσουν τα νηπιαγωγεία, δημοτικά, γυμνάσια, λύκεια καθώς και τα Κέντρα Ενισχυτικής Διδασκαλίας. Κλειστοί θα παραμείνουν για λόγους ασφαλείας, και οι δημοτικοί παιδικοί σταθμοί, όπως επίσης οι παιδικοί σταθμοί του Οργανισμού Βρεφονηπιακής Παιδικής και Οικογενειακής Μέριμνας.\nΣτον Δήμο Παύλου Μελά κλειστά θα είναι εκτός από τα σχολεία, τα ΚΔΑΠ και τα ΚΔΑΠ – ΑΜΕΑ. Επίσης, δεν θα λειτουργήσουν -λόγω προβλημάτων με τη θέρμανση ή την παροχή νερού- ο βρεφονηπιακός σταθμός "Παραμυθόκοσμος" στην Ευκαρπία και οι παιδικοί σταθμοί "Λιλιπούτειοι" και "Ηλιαχτίδα" στην Πολίχνη.\nΟ Δήμος Θερμαϊκού λαμβάνοντας υπόψη τη χιονόπτωση και τον συνεχιζόμενο παγετό αποφάσισε να μην λειτουργήσουν και την Τετάρτη, 11 Ιανουαρίου, τα σχολεία όλων των βαθμίδων. Δεν θα λειτουργήσουν τα σχολεία επίσης στο Δήμο Νεάπολης – Συκεών, ενώ θα παραμείνουν ανοιχτοί βρεφονηπιακοί και παιδικοί σταθμοί. Κλειστά θα παραμείνουν όλα τα σχολικά συγκροτήματα και στο Δήμο Θέρμης, όπως επίσης οι παιδικοί και βρεφονηπιακοί σταθμοί.\nΣτην Καλαμαριά δεν θα λειτουργήσουν τα σχολεία όλων των εκπαιδευτικών βαθμίδων, λόγω της επιδείνωσης των καιρικών συνθηκών και των συνεχιζόμενων προβλημάτων υδροδότησης που αντιμετωπίζουν οι σχολικές μονάδες. Σύμφωνα με ανακοίνωση του Δήμου Καλαμαριάς, οι διευθυντές των σχολείων οφείλουν να βρίσκονται στις θέσεις τους, να ενημερώνουν και να συνεργάζονται με τις υπηρεσίες, προκειμένου να επιλύονται τα προβλήματα που υπάρχουν ή ακόμη και αυτά που ενδεχομένως θα προκύψουν από την επιδείνωση του καιρού.\nΚλειστά ΑΠΘ, ΠΑΜΑΚ, ΑΤΕΙΘ\nΛόγω της συνεχιζόμενης κακοκαιρίας αναστέλλονται τα μαθήματα και η λειτουργία των υπηρεσιών του Αριστοτελείου Πανεπιστημίου Θεσσαλονίκης για σήμερα, Τετάρτη. Το Φοιτητικό Αναγνωστήριο της Κεντρικής Βιβλιοθήκης θα λειτουργήσει κανονικά σύμφωνα με το πρόγραμμα. Η άνω αίθουσα της Πανεπιστημιακής Φοιτητικής Λέσχης θα συνεχίσει να λειτουργεί. Οι υπηρεσίες φύλαξης, καθαριότητας και συντήρησης θα λειτουργήσουν με προσωπικό ασφαλείας.\nΕξάλλου, συνεχίζονται οι προσπάθειες αποκατάστασης της σοβαρής βλάβης που υπέστη το σύστημα θέρμανσης του Πανεπιστημίου Μακεδονίας, ωστόσο η επιδείνωση των καιρικών συνθηκών, με τη χιονόπτωση στο κέντρο της Θεσσαλονίκης και οι συνεχιζόμενες αρνητικές θερμοκρασίες δυσχεραίνουν τον έλεγχο και την επισκευή των παγωμένων σωληνώσεων. «Κάποιες βλάβες επιδιορθώνονται, όμως προκύπτουν και νέες, αλλά με την τροπή που πήρε ο καιρός, κρίνεται ούτως ή άλλως σκόπιμο το πανεπιστήμιο να παραμείνει και σήμερα κλειστό» δήλωσε στο ΑΠΕ-ΜΠΕ ο πρύτανης του ΠΑΜΑΚ, Αχιλλέας Ζαπράνης.\nΣτο μεταξύ, παρατείνεται η αναστολή της εκπαιδευτικής διαδικασίας και στο ΑΤΕΙΘ μέχρι και την Τετάρτη 11 Ιανουαρίου 2017, λόγω των δυσμενών καιρικών συνθηκών. Οι διοικητικές υπηρεσίες θα λειτουργήσουν κανονικά. «Για λόγους ασφαλείας» όπως επισημαίνεται σε σχετική ανακοίνωση, δεν έγιναν σήμερα μαθήματα ούτε στο Διεθνές Πανεπιστήμιο Ελλάδας. Κλειστή θα παραμείνει και η Ακαδημία Εμπορικού Ναυτικού Μακεδονίας, στη Ν.Μηχανιώνα.\nΚλειστά και στη Χαλκιδική\nΣτη Χαλκιδική, κλειστές θα παραμείνουν όλες οι σχολικές μονάδες του Δήμου Αριστοτέλη, καθώς και τα Κέντρα Δημιουργικής Απασχόλησης στο σύνολο των κοινοτήτων. Κλειστά θα παραμείνουν τα σχολεία πρωτοβάθμιας και δευτεροβάθμιας εκπαίδευσης και αύριο, Τετάρτη 11 Ιανουαρίου, σε πολλές περιοχές της Κεντρικής Μακεδονίας, λόγω της χιονόπτωσης και των χαμηλών θερμοκρασιών.


Αναδημοσιεύσεις Σελίδα 305 από 401 - Commonality\nΓροθιά στο στομάχι, παρά τις βελτιώσεις – Το Τμήμα Δικαιωμάτων του ΣΥΡΙΖΑ στις γυναικείες φυλακές\nΝα ανανεωθεί η διάταξη Παρασκευόπουλου χωρίς αλλοιώσεις και εξαιρέσεις\n“Κατουρώντας τους φτωχούς”\nΟ κ. Μητσοτάκης δεν έχει κανέναν λόγο να βαστάει τον εαυτό του και να καμώνεται τον μετριοπαθή. Έχοντας κάνει πέρα όποιο κεντροδεξιό στοιχείο θα μπορούσε να είναι στην ηγεσία της ΝΔ, είναι ελεύθερος να πει ό,τι θέλει. Είναι τόσο πολύ ελεύθερος που οι για δεκαετίες κυβερνήσεις του κόμματός του έχουν διαγραφεί από τη μνήμη του. Είναι τόσο πολύ ελεύθερος που δεν τον ενδιαφέρουν οι κοινωνικές εκπροσωπήσεις, μόνο οι επενδύσεις, δεν τον ενδιαφέρουν οι πολλοί, μόνο οι άριστοι. Δεν τον ενδιαφέρουν οι νέοι ή οι γέροι, μόνο όσοι μπορούν. Όσοι δε μπορούν είναι φύρα. Για τα trickle-down οικονομικά του απροκάλυπτα νεορηγκανικού κ. Μητσοτάκη ένας βουλευτής του εργατικού κόμματος στη Νέα Ζηλανδία είχε πει κάποτε πως έτσι, με αυτόν τον (οικονομικό) τρόπο, «οι πλούσιοι κατουράνε τους φτωχούς».\nΤο τζακ ποτ της αντιδραστικής σκέψης\nΤον κρατούσε όλο το βράδυ αγκαλιά. Στο πεζοδρόμιο. Ακίνητη. Μην της τον πάρουν.\nΤον γέννησα στα 18. Μαζί μεγαλώσαμε. Αλλά τώρα έμεινα πίσω μόνη. Τον φίλησα το προηγούμενο απόγευμα, τον χαιρέτισα και είπαμε ότι θα πιούμε το πρωί τον καφέ μας στο μπαλκόνι. Και Δολοφόνε εγώ κάθε πρωί φτιάχνω δυο φλιτζάνια ξέρεις. Και πίνουμε τον καφέ μας, γελάμε και λέμε τα νεα μας. Εγώ και ότι μου άφησες πίσω... Εγώ και μία φωτογραφία του γιου μου...\nΑντίθετα με όσα ισχυρίζονται οι σοβαροφανείς ιστορικοί του «νέου κύματος» αλλά και οι πολιτικοί απόγονοι των ταγματασφαλιτών, οι χρυσαυγίτες, τα γεγονότα του Μελιγαλά δεν ήταν ούτε τυφλή πράξη εκδίκησης εκ μέρους του ΕΑΜ-ΕΛΑΣ, ούτε ασφαλώς δείγμα «κόκκινης τρομοκρατίας». Ήταν μια μάχη με ταξικά χαρακτηριστικά, στο πλαίσιο του πολέμου, μεταξύ των δυνάμεων της λεύτερης Ελλάδας και των μαντρόσκυλων της αστικής τάξης. Με δυό λόγια, στο Μελιγαλά, οι φονιάδες, οι βιαστές, οι συνεργάτες των κατακτητών, οι Ταγματασφαλίτες (και Ταγματαλήτες) πληρώθηκαν όπως τους άξιζε. Τίποτα λιγότερο και τίποτα περισσότερο.\nΓΑΛΛΙΑ: Τα συνδικάτα και πάλι στους δρόμους κατά του αντεργατικού νόμου\nΤο μήνυμα, συνεπώς, που έστειλαν ο πρωθυπουργός και η υπουργός Εργασίας είναι απλό, αλλά και παραπλανητικό. Θέλουν, είπαν, «να δώσουν ένα τέλος στη μαζική ανεργία, απλοποιώντας τις κοινωνικές σχέσεις στις επιχειρήσεις». Ο πρόεδρος Μακρόν σε συνέντευξή του στο περιοδικό «Point» τόνισε πως: «Η μεταρρύθμιση της αγοράς εργασίας θα πρέπει να είναι πολύ φιλόδοξη και αποτελεσματική για να συνεχιστεί η μείωση της μαζικής ανεργίας και να μην επανέλθουμε στην ίδια κατάσταση στη διάρκεια της 5ετίας». Η υπουργός Εργασίας, ωστόσο, παραδέχθηκε ότι το νομοθετικό διάταγμα δεν θα είναι μια «μαγική μπαγκέτα» κατά της ανεργίας, και ο πρόεδρος του γαλλικού ΣΕΒ συμπλήρωσε πως: «πρόκειται για ένα πρώτο σπουδαίο βήμα για την οικοδόμηση του δικαιώματος της εργασίας, που λαμβάνει υπόψη του την πραγματικότητα των επιχειρήσεων. Δεν θα φέρει, όμως, ένα κύμα προσλήψεων».\nΗ ΕΣΗΕΑ καταγγέλλει στην Ευρωπαϊκή και στη Διεθνή Ομοσπονδία Δημοσιογράφων (ΔΟΔ και ΕΟΔ) την πρωτοφανή πράξη λογοκρισίας από το Ευρωκοινοβούλιο


Ολυμπιακός: Με Μανωλά για το 5ο αστέρι! - Fosonline\nΟλυμπιακός: Με Μανωλά για το 5ο αστέρι!\nΤετάρτη, 24 Μαρτίου 2021 16:49\nΔεν είναι μυστικό ότι ο Κώστας Μανωλάς θα κλείσει την καριέρα του στον Ολυμπιακό. Είναι κάτι το οποίο έχει δηλώσει ο ίδιος επανειλημμένως σε διάφορες συνεντεύξεις που έχει δώσει. H πειραϊκή ΠΑΕ και προσωπικά ο Βαγγέλης Μαρινάκης τού έχει δείξει από το καλοκαίρι του 2014, όταν αποφάσισε να κάνει το επόμενο βήμα στην καριέρα του, ότι τον περιμένει με... ανοιχτές αγκάλες στο λιμάνι. Αυτή η σχέση που ξεκίνησε το καλοκαίρι του 2012 είναι δεδομένο ότι θα ολοκληρωθεί με τον τρόπο που της αρμόζει. Με τον Μανωλά να κρεμάει τα παπούτσια του παίζοντας ποδόσφαιρο στον Ολυμπιακό, την ομάδα που αγαπάει, λατρεύει και την αναγνωρίζει ως το κλαμπ που του έδωσε την ώθηση να κάνει την καριέρα που ονειρευόταν στο εξωτερικό.\nΑν επιστρέψει δηλαδή τον Ιούνιο του 2024 και ο Ολυμπιακός έως τότε έχει πάει... τρένο, τότε θα δοθεί η ευκαιρία στον Ναξιώτη στόπερ να πανηγυρίσει το καλοκαίρι του 2025 το 50ό πρωτάθλημα στα 100 χρόνια Ιστορίας του συλλόγου! Αυτό είναι το μεγάλο του όνειρο και δεν το κρύβει.


ΠΡΟΣΩΠΑΒΙΒΛΙΟΜΟΥΣΙΚΗΕΓΩ & ΟΙ ΑΛΛΟΙΓΛΩΣΣΑ & ΜΑΘΗΜΑΤΙΚΑΕΠΟΧΙΚΑΤΕΧΝΟΛΟΓΙΕΣΠΕΡΙΒΑΛΛΟΝΕΙΚΑΣΤΙΚΑ/ΤΕΧΝΕΣΠΑΙΧΝΙΔΙΑΑΤΖΕΝΤΑELNIPLEX-US\tΜια βόλτα στα βυζαντινά χρόνια, της Εύης Τσιτιρίδου\nElniplex ΒΙΒΛΙΟΠαρουσιάσειςΜια βόλτα στα βυζαντινά χρόνια, της Εύης Τσιτιρίδου\nΜια βόλτα στα βυζαντινά χρόνια, της Εύης Τσιτιρίδου\nΤίτλος: Μια βόλτα στα βυζαντινά χρόνια\nΟ Γκάρι είναι ένας γάιδαρος λίγο αλλιώτικος από τους περισσότερους. Καλά το ότι μιλάει δεν το λες και είδηση αφού τα περισσότερα ζώα μιλούν στα παιδικά βιβλία κι είναι μια σύμβαση-κοινός τόπος. Αλλά το ότι πετάει και μάλιστα πίσω στο χρόνο, τον κάνει ανεπανάληπτα μοναδικό. Καβάλα στη ράχη του, ο Αστερής και η Βάγια, δυο μικρά παιδιά με αγάπη για τα ταξίδια, την ιστορία και τη γνώση, θα βρεθούν κάπου 1000 χρόνια πίσω, στα άγνωστα, για πολλούς ακόμα Έλληνες, βυζαντινά χρόνια. Εκείνης της περιβόητης βυζαντινής αυτοκρατορίας που όλοι ξέρουμε να την επικαλούμαστε αλλά σαν κληθούμε να πούμε κάτι περισσότερο, επαναλαμβάνουμε το όνομα Άγια Σοφιά καμιά εικοσαριά φορές σαν τιμωρία.\nΟ Γκάρι, ο Αστερής και η Βάγια θα μας ξεναγήσουν σε όλο το φάσμα της ιδιωτικής, δημόσιας και πολιτικοκοινωνικής ζωής των βυζαντινών χρόνων. Θα μας γνωρίσουν με τη σειρά, το βυζαντινό σπίτι, τις συνήθειες και τη θέση των γυναικών και των παιδιών, το σχολείο, την θαυμαστή κουζίνα τους, τις αγροτικές εργασίες, τις χειμερινές ασχολίες, τη βυζαντινή αγορά, τις μεγαλοπρεπείς εκκλησίες, τους στρατιώτες, το λιμάνι, το βυζαντινό παλάτι, τις διασκεδάσεις και τις συνήθειες των πολιτών του Βυζαντίου.\nΚι όλα αυτά όχι ως μια στείρα παράθεση πληροφοριών, αλλά μέσω ενός έξυπνου διαλόγου μεταξύ των τριών πρωταγωνιστών. Η Βάγια και ο Αστέρης είναι παρατηρητές, εντοπίζουν πράγματα και σημάδια γύρω τους. Ο Γκάρι είναι ο φορέας της γνώσης (ανατρεπτικό να είναι ο γαιδαράκος και όχι οι άνθρωποι οι γνώστες), αυτός που θα μας καταστήσει κοινωνούς σημαντικών πληροφοριών για όλους τους παραπάνω τομείς της ζωής στο Βυζάντιο. Κάπως έτσι φωτίζονται στο νου του μικρού παιδιού δεκάδες σημεία της ζωής μιας ιστορικής περιόδου σαν κι αυτή αλλά και δημιουργούνται εναύσματα για περαιτέρω αναζήτηση, διάλογο και γνώση. Μιας ιστορικής περιόδου θολής, δύσκολης, ίσως σκοτεινής για τους περισσότερους Έλληνες.\n“Σκοτεινό” είναι ό,τι δεν γνωρίζουμε”, μας εξομολογείται η συγγραφέας Εύη Τσιτιρίδου-Χριστοφορίδου. “Και ό,τι δεν γνωρίζουμε, συχνά, δεν το αγαπάμε, ενώ το αξίζει. Το γιατί δεν το γνωρίζουμε, είναι μία πολύ μεγάλη συζήτηση και υπάρχουν εξαιρετικοί επιστήμονες και διανοούμενοι που μπορούν να μας διαφωτίσουν σχετικά. Θα αναφέρω απλώς την κυρία Αρβελέρ. Κι όσο για τους λόγους που διάλεξε την ενασχόληση με αυτό το δύσκολο και θα έλεγα αντιεμπορικό θέμα, αυτήν την ιστορική περίοδο, είναι ξεκάθαρη: “Προσωπικά, από παιδί με ενδιέφερε το Βυζάντιο. Ίσως η καταγωγή μου από τον Πόντο και την Κρήτη και οι ιστορίες που άκουγα από τους πρόσφυγες συγγενείς μου να έπαιξαν ρόλο. Στο σχολείο, ως μαθήτρια, το Βυζάντιο με τον τρόπο που το διδαχτήκαμε (ή μάλλον δεν το διδαχτήκαμε τελικά…) με δυσκόλεψε πολύ, όπως σημείωσα και στον πρόλογο του βιβλίου μου “Βυζαντινή Κωνσταντινούπολη”, που απευθύνεται στα μεγαλύτερα παιδιά (εκδόσεις Πατάκη). Τα τρία παιδικά βιβλία που έγραψα και σχετίζονται με το Βυζάντιο (το τρίτο είναι “Το Αλφαβητάρι της Αγίας Σοφίας” από τις εκδόσεις Ακρίτας) είναι η δική μου πρόταση στο πώς θα ήθελα να διδαχτώ το Βυζάντιο στο σχολείο και όχι μόνο. Αλλά είναι και η έκφραση και το καταστάλαγμα των προσωπικών βιωμάτων που απέκτησα εδώ και 10 χρόνια, καθώς έχω συνδέσει τη ζωή μου με έναν άνθρωπο που γεννήθηκε, μεγάλωσε και συνεχώς επιστρέφει στην Κωνσταντινούπολη και βέβαια και με την οικογένειά του. Από τον ίδιο αλλά και από τους γονείς του, που δίδαξαν στα ομογενειακά σχολεία της Πόλης για 40 και πλέον χρόνια, χρόνια πολύ δύσκολα για τον Ελληνισμό εκεί, από το ήθος, την αλήθεια και την αγάπη τους εμπνεύστηκα και θέλησα να προσφέρω κι εγώ ένα μικρό λιθαράκι στη γνώση και στη μνήμη αυτής της ιστορικής περιόδου.”\nΗ Ιστορία που σε πολλούς μαθητές φαντάζει ως ένα ακόμα βαρετό μάθημα. Γενιές Ελλήνων μαθητών μεγάλωσαν με την περίφημη αποστήθιση στις δέσμες, με τη βασιλεύουσα παπαγαλία ημερομηνιών να δίνει το στίγμα και τους βαθμούς στον έλεγχο. Αλλά η γνώση δεν είναι ακριβώς αυτό.\n“Θα έλεγα ότι τα σχολικά βιβλία της ιστορίας συχνά μπερδεύουν και αποπροσανατολίζουν τα παιδιά και δύσκολα τα προσελκύουν στο να γνωρίσουν και να αγαπήσουν την Ιστορία. Όμως η Ιστορία δεν είναι απλή παράθεση γεγονότων και απομνημόνευση, ή έστω δεν είναι μόνο αυτό. Η Ιστορία είναι η Επικοινωνία μας με το παρελθόν μας, τοπικό, εθνικό και παγκόσμιο. Κι η Επικοινωνία είναι Αλληλεπίδραση. Στα βιβλία μου προσπάθησα να υπηρετήσω αυτήν την Αλληλεπίδραση, που με την ενθάρρυνση και των ενηλίκων (εκπαιδευτικών, γονέων, κ.ά.), μπορεί να μετατρέψει για τα παιδιά όλων των ηλικιών το μάθημα της Ιστορίας σε Βίωμα. Γι’ αυτό και πρότεινα μία σύνθεση λογοτεχνικής αφήγησης, γνώσεων και δραστηριοτήτων. Η καλύτερη ανταμοιβή για μένα είναι να ακούω από τα παιδιά την ερώτηση: “κυρία, δεν μπορείτε να τους πείτε να κάνουμε το δικό σας βιβλίο στο μάθημα της ιστορίας;”, καταλήγει η συγγραφέας.\nΗ εικονογράφηση της Λέλας Στρούτση εξαιρετικά πετυχημένη σε ένα θέμα κι έναν κόσμο που δεν εικονογραφούνται εύκολα. Τα χρώματά της γίνονται πολύτιμος σύμμαχος του κειμένου αλλά και του αναγνώστη.\nΗ Εύη Τσιτιρίδου-Χριστοφορίδου γεννήθηκε στην Αθήνα, το 1968. Η καταγωγή της είναι από τον Πόντο και την Κρήτη. Σπούδασε Παιδαγωγικά στο Πανεπιστήμιο Αθηνών και έκανε μεταπτυχιακό στη Διοίκηση Πολιτισμικών Μονάδων, στο Ελληνικό Ανοιχτό Πανεπιστήμιο. Από το 1991 έχει εργαστεί σε διάφορους δημόσιους και ιδιωτικούς φορείς και σε μη κυβερνητικές οργανώσεις, με αντικείμενο την εκπαίδευση και την ευαισθητοποίηση σε θέματα πολιτισμού και περιβάλλοντος. Από το 2003 εργάζεται στη δημόσια εκπαίδευση. Παράλληλα, συνεργάζεται με εκδοτικούς οίκους, πολιτιστικούς οργανισμούς και ιδρύματα σε συγγραφικές, εκπαιδευτικές, ψυχαγωγικές και επιμορφωτικές παραγωγές που αφορούν στα παιδιά και σε όσους απευθύνονται σε αυτά. Από το 1999 αρθρογραφεί στο παιδικό ένθετο «Οι Ερευνητές πάνε παντού» της εφημερίδας Καθημερινή.\nΤα βιβλία της\nΠαραμύθια της Ίμβρου, Ακρίτας, 2005\nΤο Αλφαβητάρι της Αγίας Σοφίας, Ακρίτας, 2008)\nΕδώ Νηπιαγωγείο, Παπαδόπουλος, 2009\nΕδώ Προνήπιο, Παπαδόπουλος, 2010\nΒυζαντινή Κωνσταντινούπολη, Πατάκης, 2011, Βραβείο Παιδικού Βιβλίου Γνώσεων 2012 από τον Κύκλο του Ελληνικού Παιδικού Βιβλίου\nΜια βόλτα στα βυζαντινά χρόνια, Κέδρος, 2014\nΜην τρως τη μαμά μου!, Παπαδόπουλος, 2014\nΟ θησαυρός της Εβίτας, Καλέντης, 2016\nΗ βασίλισσα Καλοφαγού, Παπαδόπουλος, 2016\nΗ Λέλα Στρούτση γεννήθηκε στην Αθήνα το 1972. Είναι πτυχιούχος του Οικονομικού Πανεπιστημίου Αθηνών και έχει μεταπτυχιακό στο μάρκετινγκ από το Πανεπιστήμιο Aston της Μεγάλης Βρετανίας. Για αρκετά χρόνια συνέχισε τη ζωγραφική πάνω στις σημειώσεις για τη δουλειά της σε διαφημιστικές εταιρείες. Μια μέρα τα σκίτσα της αποφάσισαν να ταξιδέψουν στις σελίδες βιβλίων για παιδιά! Την παρακίνησαν λοιπόν να κάνει μαθήματα ζωγραφικής, σχεδίου, φωτογραφίας και εικονογράφησης παιδικού βιβλίου.\nΑπό το 2013 οι εικόνες της έχουν αρχίσει να τρυπώνουν στα βιβλία και να σκαρφαλώνουν στα ράφια των βιβλιοπωλείων.\nΗ (μία και μοναδική) Μαύρη Θρούμπα, Κέδρος (2015)\nΜηναδάκη, Ελπίδα, Το ταξίδι της κόκκινης ομπρέλας στον πίνακα "Η γέννηση της Αφροδίτης" του Μποτιτσέλι, Κέδρος (2013)\nΤσιτιρίδου - Χριστοφορίδου, Εύη, Μια βόλτα στα βυζαντινά χρόνια, Κέδρος (2014) Τσερόλας, Πάνος, Ο προϊστορικός ζωγράφος, Κέδρος (2014)\nΤσερόλας, Πάνος, Τζόυ, ο δεινόσαυρος Ανζού, Κέδρος (2015)\nΡουσάκη - Βίλλα, Μαρία, Η Τσιμπηματού, Ψυχογιός (2015)\nΤσιτιρίδου - Χριστοφορίδου, Εύη, Η βασίλισσα Καλοφαγού, Εκδόσεις Παπαδόπουλος (2016)\nΔεσύπρη, Ευαγγελία, Μαθαίνω σωστά μαθηματικά, Εκδόσεις Παπαδόπουλος (2016)\nΔεσύπρη, Ευαγγελία, Μαθαίνω σωστά να γράφω, Εκδόσεις Παπαδόπουλος (2016)\nΔεσύπρη, Ευαγγελία, Μαθαίνω σωστά συλλαβές και λέξεις, Εκδόσεις Παπαδόπουλος (2016)\nΔεσύπρη, Ευαγγελία, Μαθαίνω σωστά την αλφαβήτα, Εκδόσεις Παπαδόπουλος (2016)\nΠαπαθεοδώρου, Θοδωρής, Ποιος έκλεψε τον χρυσό αιώνα απ' τον Περικλή;, Ψυχογιός (2016)\nΓεωργοστάθη, Ελένη, Χάθηκε η μπάλα, Ψυχογιός (2017) Απόστολος Πάππος\nΙστορία για παιδιάΕκδόσεις ΚέδροςΕκδόσεις ΠατάκηΕύη ΤσιτιρίδουΛέλα ΣτρούτσηΠαιδικά βιβλία ιστορίας για παιδιά δημοτικού\nΠαρουσιάσειςΠρος 0-3 ετώνΠρος 4-7 ετώνΠρος 8-12 ετώνΕφηβικά-Νεανικά16+ ετώνΕκπαιδευτικάΜυθολογία για παιδιάΕπιστημονικάΒιβλία γνώσεωνΦύλλα εργασίας 5-7 ετώνΆλλα ΒιβλίαΤα φυλλαράκιαΠαιδικά βιβλία ανά θέμαΠαιδικά Βιβλία Ανά Εκδοτικό ΟίκοΒιβλίο-Ιδέες: Το βιβλίο στην πράξηΣτήλη: Ένα βιβλίο στο χέριΚερδίστε ΒιβλίαΕκδηλώσειςΒιβλιο-νέαΔανειστική ΒιβλιοθήκηE-Book\tΔείτε επίσης\nΟ θησαυρός της Εβίτας, της Εύης Τσιτιρίδου Χριστοφοριδου\nΒυζαντινή Κωνσταντινούπολη, της Εύης Τσιτιρίδου\nΜυστήριο στην αρχαία Αθήνα, του Θάνου Κονδύλη\nΜυστήριο στην αυλή, της Εύας Κασιάρου\nΤο μυστήριο της Κωνσταντινούπολης, της Χρύσας Σπυροπούλου\nΟι δραπέτες της σκακιέρας, του Ευγένιου Τριβιζά\n“Αισθανόμουν προδομένος όταν άκουγα το «ζήσαν αυτοί καλά και εμείς καλύτερα”: συνέντευξη του Ευγένιου Τριβιζά στο ELNIPLEX\n«Έχε το νου σου στο παιδί...»Επικοινωνήστε μαζί μας για οποιοδήποτε θέμα. Κάποιος συντάκτης του ELNIPLEX θα σας απαντήσει άμεσα.


Η Κοραλία Καράντη επέλεξε το κούρεμα που κάνει κάθε γυναίκα να δείχνει πολλά χρόνια νεότερη | BOVARY\nΟταν η Κοραλία Καράντη φωτογραφήθηκε για την BOVARY -Φωτογραφία BOVARY-Πάνος Μάλλιαρης\nΜΕ ΤΗΝ ΥΠΟΓΡΑΦΗ ΤΟΥ ΠΑΝΟΥ ΚΑΛΛΙΤΣΗ\nΤον Μάιο του 2018, σε συνέντευξή της στη BOVARY, η Κοραλία Καράντη είχε μιλήσει στη Μυρτώ Λοβέρδου για τη σχέση της με τον χρόνο.\n«Είμαι απόλυτα συμφιλιωμένη με το γεγονός ότι μεγαλώνω. Είναι εφιαλτική όλη αυτή η τρέλα της εποχής με την ηλικία. Ελεος πια, με τις ψεύτικες μύτες, μάτια, φρύδια, μαλλιά. Δεν λέω βέβαια να αφήνεσαι. Είναι ωραίο να μεγαλώνεις, κι αν δεν μεγαλώνεις ωραία, ας το βοηθήσεις και λίγο, αλλά χωρίς πανικό. Είναι υπέροχο να μεγαλώνεις -πλούτος, εμπειρίες. Γίνεσαι γίνεσαι πιο επιεικής, ανοίγει το μυαλό σου, αποκτάς γνώσεις...». (Διαβάστε όλη την συνέντευξη εδώ)\nΗ Κοραλία Καράντη είναι μια γυναίκα που εδώ και δεκαετίες παραμένει πιστή στο προφίλ που έχει χτίσει: ανεπιτήδευτη κομψότητα και κλασικό στιλ είναι οι δύο κύριες συνισταμένες της στιλιστικής της προσωπικότητας. Η σχέση της με τον χρόνο; Ισορροπημένη. Το ίδιο και οι επιλογές στο look της.\nΜε μια φωτογραφία στο Instagram, o hair stylist, Πάνος Καλλίτσης, μοιράστηκε με τους διαδικτυακούς του φίλους, μια φωτογραφία που αποκαλύπτει την αλλαγή στο hairstyle της ηθοποιού. Η Κοραλία Καράντη επέλεξε ένα κούρεμα -με την υπογραφή του δημοφιλούς κομμωτή- -ιδιαιτέρως κολακευτικό για το πρόσωπό της.\nTo Lob (μακρύ καρέ) κούρεμά της είναι μια υπέροχη πρόταση για τις γυναίκες που θέλουν μεγαλώνοντας να χαρίσουν στο πρόσωπό τους, έξτρα πόντους νεανικότητας στο look τους.\nΚοραλία Καράντη και Πάνος Καλλίτσης ποζάρουν μαζί στον φακό και η φωτογραφία, όπως ήταν αναμενόμενο, κατακλύστηκε από σχόλια. Ολα, αποθεωτικά για την γοητεία της ηθοποιού.\nΔείτε την δημοσίευση του hair stylist:\nΝέο κούρεμα για τη νέα χρονιά, για μια υπέροχη κυρία:\nΗ δημοσίευση κοινοποιήθηκε από το χρήστη Panos Kallitsis (@panoskallitsis) στις 10 Ιαν, 2019 στις 2:45 μμ PST


Συγκέντρωση εκπαιδευτικών αυτήν την ώρα έξω από το Εφετείο – Κλειστοί δρόμοι-\nΣυγκέντρωση εκπαιδευτικών αυτήν την ώρα έξω από το Εφετείο – Κλειστοί δρόμοι\nΣε εξέλιξη είναι αυτήν την ώρα έξω από το Εφετείο η συγκέντρωση των εκπαιδευτικών, οι οποίοι βρίσκονται σε 24ωρη απεργία, αντιδρώντας στη διαδικασία της αξιολόγησης. Την απεργία στηρίζει με απόφασή της και η ΑΔΕΔΥ που κήρυξε τρίωρη στάση εργασίας στην Αττική από τις 11.30 έως τις 14.30.\nΣτη συγκέντρωση δεν μετέχουν μόνο εκπαιδευτικοί αλλά και συντονιστικά μαθητών, οι οποίοι εκτός των άλλων διαμαρτύρονται και για τις συνθήκες μέσα στις οποίες καλούνται να κάνουν μάθημα εν μέσω πανδημίας.\nΗ λεωφόρος Αλεξάνδρας και οι δρόμοι γύρω από το Εφετείο έχουν κλείσει, ενώ σύμφωνα με τις πρώτες εκτιμήσεις, η συμμετοχή των εκπαιδευτικών είναι μεγάλη.\nΥπενθυμίζεται ότι ΔΟΕ, ΟΛΜΕ, ΠΟΣΕΕΠΕΑ και ΟΙΕΛΕ έχουν προσφύγει στο Εφετείο για ακύρωση της απόφασης σχετικά με την απεργία. Σε ανακοίνωσή τους, μεταξύ άλλων τονίζουν: «Αποκαλύπτεται ότι σταθερή πολιτική επιλογή της κυβέρνησης της Ν.Δ. είναι ο αυταρχισμός, η ποινικοποίηση των αγώνων των εργαζομένων και η καταστολή. Καταγγέλλουμε τις παραπάνω πολιτικές επιλογές και μεθοδεύσεις, που συνοδεύονται με χημικά, αύρες και άσκηση βίας κατά των εκπαιδευτικών. Η μακρόχρονη ιστορία του εκπαιδευτικού κινήματος μέσα από τους οργανωμένους αγώνες του κλάδου ΔΕΝ υποτάσσεται- ΔΕΝ λυγίζει».


Φιλικά στο περιβάλλον τα νέα Fiat 500 Hybrid και Panda Hybrid – Newsbeast\nΗ υβριδική τεχνολογία όπως παρουσιάζεται από τη ματιά της ιταλικής μάρκας\nΤα Fiat 500 και Panda είναι ηγέτες στην κατηγορία των αυτοκινήτων πόλης στην ευρωπαϊκή, αλλά και την ελληνική αγορά αυτοκινήτου. Αυτά τα δύο μοντέλα επέλεξε ο Όμιλος Fiat Chrysler Automobiles (FCA) για να εφαρμόσει μια νέα υβριδική τεχνολογία. Τα νέα 500 Hybrid και Panda Hybrid, τα οποία θα ξεκινήσουν να είναι διαθέσιμα το πρώτο τρίμηνο του έτους, υπόσχονται να κάνουν προσιτή την υβριδική τεχνολογία σε όλους.\nΤο 2020, λοιπόν, με την παρουσίαση των νέων εκδόσεων των 500 και Panda ξεκινά ο εξηλεκτρισμός της γκάμας της μάρκας που θα συνεχιστεί με την παρουσίαση του νέου ηλεκτρικού 500e. Το νέο μοντέλο θα χρησιμοποιεί για την κίνησή του αμιγώς ηλεκτρική ενέργεια και θα παίξει κομβικό ρόλο στη στρατηγική της FCA. Μέσα σε αυτό το πλαίσιο, το τρέχον έτος θα παρουσιαστούν μια σειρά προϊόντων και υπηρεσιών, τα οποία θα προσφέρουν στους καταναλωτές μια νέα προσέγγιση όσον αφορά στις φιλικές προς το περιβάλλον μετακινήσεις.\nΠαράλληλα, με την παρουσίαση των νέων εκδόσεων για πρώτη φορά στην ιστορία τους, τα 500 και Panda θα προσφέρονται με μία κοινή ειδική σειρά, τη «Launch Edition». Κίνηση και στις δύο περιπτώσεις θα δίνει το νέο Mild Hybrid σύστημα, που συνδυάζει τον τελευταίας γενιάς 3κυλινδρο βενζινοκινητήρα της οικογένειας FireFly χωρητικότητας 1.000 κ.εκ. με ένα ηλεκτροκινητήρα 12V BSG (Belt-intergrated Starter Generator) που τροφοδοτείται από μπαταρία λιθίου.\nΤο νέο σύνολο αποδίδει συνολικά 70 ίππους, ενώ σε σχέση με τον κινητήρα 1.2, 69 ίππων, προσφέρει μειωμένη κατανάλωση καυσίμου και μειωμένες εκπομπές ρύπων κατά μέσο όρο 20% (έως και 30% ανάλογα με τις συνθήκες). Επίσης, το νέο σύνολο προσφέρει εξαιρετικά υψηλά επίπεδα άνεσης χάρη στο σύστημα BSG, που επιτρέπει την αθόρυβη και χωρίς κανένα κραδασμό ενεργοποίηση και απενεργοποίηση του κινητήρα μέσω του συστήματος Stop&Start. Επιπλέον, οι χρήστες επωφελούνται από το γεγονός ότι το κινητήριο σύνολο υπερκαλύπτει τις προδιαγραφές Euro 6D Final, στοιχείο που ανάλογα με τη χώρα χρήσης προσφέρει προνόμια όσον αφορά στο κόστος χρήσης και τη δυνατότητα ελευθερίας κίνησης στο κέντρο των πόλεων.\nΗ ειδική σειρά με την οποία λανσάρονται τα δύο μοντέλα είναι άμεσα αναγνωρίσιμη από το τοποθετημένο στο πίσω μέρος λογότυπο «Hybrid», αλλά και το χαρακτηριστικό λογότυπο «H» στις μεσαίες κολόνες, ο σχεδιασμός του οποίου συμβολίζει την αυγή μιας νέας εποχής για τα δύο μοντέλα.\nΗ φιλικότητα προς το περιβάλλον ενισχύεται από μια πρωτοποριακή ιδέα που συνδυάζεται αρμονικά με την τεχνολογία FCA Mild Hybrid και το διαχρονικά πρωτοποριακό χαρακτήρα των Panda και 500. Για πρώτη φορά στο χώρο της αυτοκινητοβιομηχανίας οι επενδύσεις των καθισμάτων είναι κατασκευασμένες από «Seaqual Yarn», ένα συνθετικό ύφασμα πιστοποιημένο από την Seaqual Initiative που κατασκευάζεται από ανακυκλωμένο πλαστικό, το οποίο προέρχεται κατά 10% από τη θάλασσα και 90% από τη στεριά.\nΤο Seaquql Yarn κατασκευάζεται μετατρέποντας τα πλαστικά που συλλέγονται από τη θάλασσα σε νήμα και στη συνέχεια σε ύφασμα. Κατά τη φάση δημιουργίας του υφάσματος το πλαστικό από τις θάλασσες συνδυάζεται με ίνες φυσικής προέλευσης και από άλλα ανακυκλωμένα υλικά. H Fiat συνεργάζεται με την Seaqual Initiative με στόχο τον καθαρισμό των θαλασσών και την ανάληψη πρωτοβουλιών που θα αποτρέπουν την περαιτέρω ρύπανση. Η «πράσινη» διαδικασία παραγωγής ολοκληρώνεται με την εφαρμογή φιλικών προς το περιβάλλον βαφών που ελαχιστοποιούν τη χρήση νερού και ηλεκτρικής ενέργειας. Με αυτό τον τρόπο η Hybrid Launch Edition των 500 και Panda καλύπτει με σφαιρικό τρόπο την ανάγκη για μια όσο το δυνατόν φιλικότερη προς το περιβάλλον μετακίνηση.\nΤο νέο Mild Hybrid υβριδικό σύνολο συνεχίζει την παράδοση για πρωτοπορία και προσιτό χαρακτήρα που δημιούργησε ο κινητήρας Fire, του οποίου η παραγωγή ξεπέρασε τα 30 εκατομμύρια μονάδες. Το υβριδικό σύνολο χρησιμοποιεί ένα νέο 3κυλινδρο βενζινοκινητήρα 1.000 κ.εκ. με συνολική απόδοση 70 ίππους στις 6.000 σ.α.λ. και 92 Nm ροπής. Ο κινητήρας χρησιμοποιεί σύστημα συνεχώς μεταβαλλόμενου χρονισμού, ενώ ο χρονισμός πραγματοποιείται μέσω καδένας. Ο σχεδιασμός περιλαμβάνει ένα συμπαγή θάλαμο καύσης, εξωτερική μονάδα EGR (ανακύκλωση καυσαερίων) και υψηλή συμπίεση (12:1) για τη βέλτιστη θερμοδυναμική απόδοση. Ο στροφαλοφόρος που εξελίχθηκε σε συνεργασία με την Teksid (εταιρεία του Ομίλου FCA) είναι κατασκευασμένος από κράμα αλουμινίου και διαθέτει χιτώνια από χυτοσίδηρο με στόχο τη βέλτιστη αντοχή με το ελάχιστο δυνατό βάρος. Αποτέλεσμα είναι το νέο κινητήριο σύνολο να ζυγίζει μόλις 77 κιλά.\nΤο σύστημα BSG είναι τοποθετημένο απευθείας πάνω στον κινητήρα και κινείται από τον ίδιο ιμάντα που κινεί και τα βοηθητικά περιφερειακά συστήματα. Κατά την επιβράδυνση το BSG αποθηκεύει ενέργεια σε μία προηγμένη μπαταρία λιθίου χωρητικότητας 11 Ah, την οποία αξιοποιεί με μέγιστη ισχύ 3.600 W, τόσο κατά την εκκίνηση του κινητήρα μέσω του συστήματος Stop&Start όσο και κατά την επιτάχυνση.\nΗ νέα Mild Hybrid μονάδα κίνησης συνεργάζεται με ένα επίσης νέο σύστημα μετάδοσης που περιλαμβάνει το 6ταχυτο μηχανικό κιβώτιο C514. Το συγκεκριμένο κιβώτιο εστιάζει στην αθόρυβη λειτουργία και την αποδοτικότητα διαθέτοντας ειδικά γρανάζια χαμηλής τριβής, αλλά και ένα νέο λιπαντικό που βελτιώνει περαιτέρω την οικονομία καυσίμου σε κάθε είδους διαδρομή. Το νέο σύστημα μετάδοσης έδωσε τη δυνατότητα το μηχανικό σύνολο κινητήρας-κιβώτιο να τοποθετηθούν χαμηλότερα κατά 45 χλστ., βελτιώνοντας τη συμπεριφορά του αυτοκινήτου λόγω του χαμηλότερου κέντρου βάρους.\nΗ Seaqual Initiative είναι μια συνεργατική πλατφόρμα που σαν στόχο έχει την καταπολέμηση της ρύπανσης από τα πλαστικά υλικά. Η πλατφόρμα δημιουργεί και διαχειρίζεται συνέργιες μεταξύ οργανισμών, κοινοτήτων, τοπικών φορέων και εταιρειών ώστε να δημιουργηθούν δομές που θα επιτρέπουν την εμπορική εκμετάλλευση των απορριμμάτων που βρίσκονται στις θάλασσες με τη δημιουργία νέων υλικών υψηλής ποιότητας και αξίας. Ένα από αυτά τα υλικά είναι και το «Seaqual Yarn», που περιέχει ανακυκλωμένα πλαστικά που έχουν συλλεχθεί από ενέργειες απορρύπανσης της θάλασσας.\nΣΧΕΤΙΚΑ TAGSFiat Fiat 500 Fiat panda υβριδικα αυτοκινητα


Bitcoin Union - Κριτική και σχόλια. Τι είναι και πώς να το χρησιμοποιήσετε;\tBitcoin Union Ανασκόπηση. Τιμή. Τι είναι αυτό? 2021\nBitcoin Union Τι είναι αυτό? ΣΦΑΙΡΙΚΗ ΕΙΚΟΝΑ\nΤο Bitcoin Union είναι ένα ειδικά σχεδιασμένο ρομπότ που ασχολείται με συναλλαγές Bitcoin. Η όλη ουσία του έργου έγκειται στην τεχνητή νοημοσύνη. Χάρη σε αυτήν την αρχή, το ρομπότ μπορεί να ξεπεράσει την αγορά με ένα κλάσμα του δευτερολέπτου. Το Bitcoin Union δημιουργεί καλό εισόδημα, η κερδοσκοπία πραγματοποιείται σε bitcoin μέσω ενός παράγωγου χρηματοοικονομικού μέσου γνωστού ως CFDs.\nΗ εργασία του προγράμματος είναι πλήρως αυτόματη. Αλλά οι πραγματικοί άνθρωποι μπορούν επίσης να λάβουν μέρος στη διαδικασία.\nBitcoin Union Είναι αλήθεια ή λάθος;\nBitcoin Union Πώς να εγγραφείτε;\nΗ όλη διαδικασία διαπραγμάτευσης με το Bitcoin Union είναι εξαιρετικά απλή.\nΤο πρώτο βήμα είναι να περάσετε από το στάδιο εγγραφής και δημιουργίας λογαριασμού. Φροντίστε να αναφέρετε έναν έγκυρο και σωστό αριθμό τηλεφώνου, e-mail. Αυτό γίνεται για να διασφαλιστεί ότι δεν θα χάσετε σημαντικές ενημερώσεις και συμβουλές. Αφού περάσει τον έλεγχο ταυτότητας, ο μεσίτης θα επικοινωνήσει αμέσως μαζί σας. Προετοιμαστείτε για την παροχή εγγράφων.\nΠεραιτέρω ενέργειες είναι δυνατές μόνο μετά την κατάθεση. Η ελάχιστη απαιτούμενη πληρωμή είναι 250 $. Για πίστωση, μπορείτε να χρησιμοποιήσετε τραπεζική μεταφορά, χρεωστική ή πιστωτική κάρτα. Σε αυτές τις περιπτώσεις, δεν παρέχεται πρόσθετη προμήθεια.\nΓια να εξοικειωθείτε με το ρομπότ, είναι μοντέρνο να χρησιμοποιήσετε έναν λογαριασμό επίδειξης. Όλες οι λειτουργίες ενός πραγματικού λογαριασμού υπάρχουν εδώ. Θα έχετε ακόμη και εικονικό κεφάλαιο στη διάθεσή σας. Η πιο πραγματική απομίμηση των πραγματικών συναλλαγών. Μόνο χωρίς καμία ζημιά.\nΕίναι πολύ εύκολο να αρχίσετε να κερδίζετε εισόδημα με το Bitcoin Union. Όλα ξεκινούν με το άνοιγμα μιας συνεδρία διαπραγμάτευσης σε πραγματικό χρόνο. Το πιο σημαντικό πράγμα που θα χρειαστείτε από εσάς είναι να δημιουργήσετε το ρομπότ (λογαριασμός και ανάληψη / επανεπένδυση). Κατά τη διάρκεια της ημέρας, χρειάζεται μόνο να αφιερώσετε περίπου 20 λεπτά την ημέρα για να ρυθμίσετε, και αυτό είναι. Όλες οι άλλες λειτουργίες θα εκτελούνται από ένα ειδικό ρομπότ. Έχει μόνο έναν στόχο - να αυξήσει το εισόδημά σας χωρίς παγίδες.\nΤο Bitcoin Union παρέχει αυτοματοποιημένες υπηρεσίες εδώ και πέντε χρόνια. Αυτή τη φορά ήταν αρκετή για να αποκτήσει καλή φήμη μεταξύ των χρηστών.\nΤο πρόγραμμα έχει αναγνωριστεί από εμπόρους από όλο τον κόσμο. Έχει ελεγχθεί σε όλες τις μεγάλες πλατφόρμες μέσων.\nΠολλοί χρήστες έδωσαν υψηλή βαθμολογία και πολλές θετικές κριτικές.\nΈλεγχος ημερομηνίας δημιουργίας: April 19, 2021


όμορφα μαλλιά: Τα αποτελέσματα μου μετά από 7 μήνες | Εικόνες και γεγονότα\nΘα σας εξηγήσω ποια προϊόντα θα σας βοηθήσουν με τα όμορφα μαλλιά. Αυτός δεν είναι οδηγός προϊόντων. Δεν ξέρω ποια προϊόντα θα σας κάνουν να φανείτε όμορφο. Υπάρχουν πολλά προϊόντα για να διαλέξετε, αλλά θα αναθεωρήσω μόνο αυτά που πιστεύω ότι θα σας δώσουν τα καλύτερα αποτελέσματα. Χρησιμοποιώ προϊόντα για τα όμορφα μαλλιά μου και μπορείτε να επιλέξετε τα δικά σας προϊόντα για τα μαλλιά σας ώστε να ταιριάζουν στο στυλ σας. Αυτός είναι απλά ένας οδηγός.\nΕδώ είναι ο κατάλογος ομορφιάς μου:\nMousse: Ενυδατική κρέμα και ορός συντήρησης, καλό για ξηρά μαλλιά ή μαλλιά που είναι πολύ ευαίσθητα στα έλαια. Κρέμα: Μια ενυδατική κρέμα που βοηθά να κρατήσει τα μαλλιά ομαλά και απαλά, αλλά όχι πολύ βαριά. Λάδι για τα μαλλιά: Μια φυσική ενυδατική κρέμα για όλους τους τύπους μαλλιών, ιδιαίτερα ελαφριά έως μεσαία μαλλιά. Hair Conditioner: Ένα προϊόν για την επεξεργασία μαλλιών σε ξηρά έως μεσαία ξηρά μαλλιά. Υπάρχει μια μεγάλη ποικιλία από μαλακτικά μαλλιών στην αγορά.\nΕίναι καλύτερο να επεξεργαστείτε πρώτα τα μαλλιά σας με κοντίσιονερ και στη συνέχεια να εφαρμόσετε λάδι. Αυτό είναι ιδιαίτερα σημαντικό για ένα λεπτό ή χοντρό μαλλιά όπως τα μαλλιά μου. Όταν ξεκίνησα να χρησιμοποιώ κλιματιστικό, τα μαλλιά μου αισθάνθηκαν φαγούρα και ξηρά στην αφή. Δεν αισθάνθηκε καθόλου λιπαρή, έτσι υποθέτω ότι όλα έγιναν με πετρέλαιο.\nΈνας αυξανόμενος αριθμός νεοεισερχομένων μιλά για αυτό το προϊόν, καθώς και τις εμπειρίες επιτυχίας...\nΕάν πιστεύετε ότι οι πολλές κριτικές που έγιναν πρόσφατα γνωστές, πολλοί λάτρεις που χρησιμοποιούν ...\nLocerin θεωρείται σήμερα μια πραγματική Locerin, αλλά η συνειδητοποίηση αυξάνεται πρόσφατα σε χρόνο...\nΑν Hair Megaspray τις πολυάριθμες εμπειρίες που προσήλθαν πρόσφατα στο κοινό, πολλοί ενθουσιώδες στ...\nΈχοντας εμπιστοσύνη στις πολυάριθμες αναφορές που έρχονται πρόσφατα στο Vivese Senso Duo Shampoo πο...\nΌταν πρόκειται για τη βελτίωση της ανάπτυξης των μαλλιών, η Asami σπάνια χάσει - γιατί; Αν κάποιος ...\nFreshDepil τέλειος τρόπος να μεγιστοποιηθεί η ανάπτυξη των μαλλιών, γιατί γιατί; Μια ματιά στα αποτ...